cyanic-selkie/wikianc huggingface dataset:
നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ
നൈട്രജൻ കൊണ്ടുള്ള ശ്വാസം മുട്ടിക്കൽ മൃഗങ്ങളുടെ ദയാവധത്തിന്
കോഴികളെയും മറ്റു മൃഗങ്ങളെയും കൊല്ലാൻ ഓക്സിജൻ കുറവുള്ള അന്തരീക്ഷം ഉപയോഗിക്കപ്പെട്ടിട്ടുണ്ട്. മിങ്ക്, എലികൾ എന്നിവയൊക്കെ മനുഷ്യരിൽ നിന്ന് വ്യത്യസ്തമായി ഓക്സിജൻ കുറവുള്ള അന്തരീക്ഷം തിരിച്ചറിയാൻ ശേഷിയുള്ളവരാണെന്നും അവ ഇത്തരം സാഹചര്യങ്ങൾ ഒഴിവാക്കുമെന്നും പഠനങ്ങൾ തെളിയിച്ചിട്ടുണ്ട്. ഇക്കാരണം കൊണ്ട് മൃഗങ്ങളുടെ ദയാവധം ഓക്സിജൻ കുറവുള്ള അന്തരീക്ഷത്തിൽ നടത്തുന്നത് ഏതിനം മൃഗമാണെന്ന് നോക്കിവേണം.
വധശിക്ഷാ രീതിയെന്ന നിലയിൽ
നൈട്രജൻ ഉപയോഗിച്ചുള്ള വധശിക്ഷ 1995-ൽ നിർദ്ദേശിക്കപ്പെട്ടുവെങ്കിലും (ക്രെക്വ്), ഒരു രാജ്യവും ഇതുപയോഗിക്കുന്നില്ല.
അപകടമരണങ്ങൾ
നൈട്രജൻ ശ്വസിക്കുന്നതുമൂലമുണ്ടാകുന്ന അപകടങ്ങളിൽ ഓരോ വർഷവും അമേരിക്കൻ ഐക്യനാടുകളിൽ 8 ആൾക്കാർ വീതം മരിക്കുന്നുണ്ടെന്നാണ് കണക്ക്. 1981-ൽ ആദ്യത്തെ സ്പേസ് ഷട്ടിൽ വിക്ഷേപണത്തിനു മുൻപ് ഓർബിറ്ററിന്റെ പിൻഭാഗത്ത് ഒരു അറയിൽ പ്രവേശിച്ച രണ്ടു ജീവനക്കാർ ബോധരഹിതരാവുകയും അവരിലൊരാൾ മരിക്കുകയും ചെയ്തു. ഈ അറയിൽ തീപ്പിടിത്തമുണ്ടാകാതിരിക്കാൻ നൈട്രജൻ നിറച്ചിരിക്കുകയായിരുന്നു.
1999-ൽ ദ്രവീകൃത നൈട്രജൻ ചോർന്നതിനെത്തുടർന്ന് ഒരു ലാബറട്ടറി സഹായി ശ്വാസം മുട്ടി മരിച്ചുവത്രേ.
ശരീരശാസ്ത്രം
ഒരു സാധാരണ മനുഷ്യൻ മിനിട്ടിൽ 12 മുതൽ 20 പ്രാവശ്യം വരെ ശ്വാസോഛ്വാസം ചെയ്യും. ഇത് കാർബൺ ഡൈ ഓക്സൈഡിന്റെ രക്തത്തിലെ അളവനുസരിച്ചിരിക്കും. ഓരോ ശ്വാസത്തിലും ഉദ്ദേശം 0.6 ലീറ്റർ വാതകം പുറന്തള്ളുകയും അകത്തെടുക്കുകയും ചെയ്യും (ശ്വാസകോശത്തിലും ശ്വാസനാളങ്ങളിലും ഉദ്ദേശം 3 ലീറ്റർ വാതകമാണ് ഉണ്ടാവുക). അന്തരീക്ഷത്തിൽ 78% നൈട്രജനും 21% ഓക്സിജനും 1% ആർഗോൺ, കാർബൺ ഡൈ ഓക്സൈഡ് മുതലായ വാതകങ്ങളുമാണ്. ശുദ്ധമായ നൈട്രജൻ ഒന്നോ രണ്ടോ തവണ ശ്വസിക്കുമ്പോഴേയ്ക്കും ശ്വാസകോശത്തിനുള്ളിലെ ഓക്സിജന്റെ അളവ് കുറയുകയും രക്തത്തിൽ നിന്നും കുറേശ്ശേ ഓക്സിജൻ ശ്വാസകോശത്തിലേയ്ക്ക് പുറന്തള്ളപ്പെടാൻ തുടങ്ങുകയും ചെയ്യും. രക്തത്തിലെ ഓക്സിജന്റെ അളവ് ഒരു മിനിട്ടിനുള്ളിൽ 50% ആകുമെന്നും 3 മിനിട്ടിൽ പൂജ്യമാകുമെന്നുമാണ് ചില പരീക്ഷണങ്ങൾ കാണിക്കുന്നത്.
ഒരു മിനിട്ടിനുള്ളിൽ അബോധാവസ്ഥയുണ്ടാകാം. ധമനികളിലെ രക്തത്തിലെ ഓക്സിജന്റെ അളവ് 60%-ൽ താഴുമ്പോൾ അബോധാവസ്ഥയുണ്ടാകുമത്രേ (ഫിഷർ). "അന്തരീക്ഷത്തിൽ ഓക്സിജന്റെ അളവ് 4 മുതൽ 6% വരെയാണെങ്കിൽ 40 സെക്കന്റുകൾക്കുള്ളിൽ അബോധാവസ്ഥയും ഏതാനം മിനിട്ടുകൾക്കുള്ളിൽ മരണവും സംഭവിക്കും" (ഡിമായോ & ഡിമായോ 2001:231). ഈ പ്രക്രീയയിൽ അന്തരീക്ഷത്തിൽ ഓക്സിജൻ ഇല്ലാതിരിക്കുന്നതുകാരണം അബോധാവസ്ഥയും മരണവും കൂടുതൽ വേഗത്തിലുണ്ടാകാൻ സാദ്ധ്യതയുണ്ട്. 13,000 മീറ്ററിനു മുകളിൽ ഉയരത്തിൽ ഓക്സിജന്റെ സാന്ദ്രത കടൽനിരപ്പിലുള്ളതിന്റെ 3.6% മാത്രമാണ്. ഇവിടെ ഒരു പൈലറ്റിന് ഓക്സിജൻ ഇല്ലാതെ 9 മുതൽ 12 സെക്കന്റ് വരെയേ ജോലി ചെയ്യാൻ സാധിക്കുകയുള്ളൂവത്രേ (ഫിഷർ). അമേരിക്കൻ വ്യോമസേന വൈമാനികരെ ഓക്സിജൻ ഇല്ലാതാവുന്നതു കാരണം ഓരോരുത്തരുടെയും ശരീരത്തിലുണ്ടാകുന്ന മാറ്റങ്ങൾ മനസ്സിലാക്കാൻ പരിശീലിപ്പിക്കാറുണ്ടത്രേ. ചിലർ തലവേദന, തലകറക്കം, ക്ഷീണം, ഓക്കാനം, മതിഭ്രമം തുടങ്ങിയ ലക്ഷണങ്ങൾ ശരീരത്തിലുണ്ടാകുന്നതായി കണ്ടുവെങ്കിലും ചിലർക്ക് ഒരു മുന്നറിയിപ്പുമില്ലാതെ അബോധാവസ്ഥയുണ്ടാകാറുണ്ടത്രേ (ഫിഷർ). വധശിക്ഷയ്ക്ക് വിധിക്കപ്പെട്ട പ്രതിക്ക് ഇത്തരത്തിലുള്ള പരിശീലനം ലഭിച്ചിട്ടില്ലാത്തതിനാൽ മുന്നറിവില്ലാതെ അബോധാവസ്ഥയുണ്ടാകാനാണ് സാദ്ധ്യത. എന്നിരുന്നാലും 30 സെക്കന്റ് നേരത്തേയ്ക്ക് അബോധാവസ്ഥയുണ്ടാകാൻ പോകുന്നു എന്ന കാര്യം പ്രതി അറിഞ്ഞേയ്ക്കാം.
അബോധാവസ്ഥയ്ക്കൊപ്പം ചിലപ്പോൾ അപസ്മാരത്തിലേതുപോലുള്ള കോട്ടൽ (കൺവൽഷൻ) ഉണ്ടാകാൻ സാദ്ധ്യതയുണ്ട് (ഫിഷർ) അബോധാവസ്ഥയുണ്ടാകുന്നതിനു പിറകേ ശരീരം നീലിക്കുകയും ഹൃദയം സ്തംഭിക്കുകയും ചെയ്യും. 7 മിനിട്ടോളം ഓക്സിജൻ ലഭിക്കാതെവന്നാൽ മസ്തിഷ്കത്തിന്റെ കോർട്ടക്സിലെയും മെഡുല്ല ഒബ്ലാംഗറ്റയിലെയും (ഈ ഭാഗമാണ് ശ്വസനവും ഹൃദയമിടിപ്പും നിയന്ത്രിക്കുന്നത്) കോശങ്ങൾ മൃതമാവും. ഇതോടെ മസ്തിഷ്കമരണം സംഭവിച്ചതായി കണക്കാക്കാം.
വേളം മഹാഗണപതി ക്ഷേത്രം
കണ്ണൂർ ജില്ലയിലെ തളിപ്പറമ്പ് താലൂക്കിൽ മയ്യിൽ പട്ടണത്തിൽ നിന്നും തൊട്ടടുത്ത് (500 മീറ്റർ)വടക്ക് ഭാഗത്തായി സ്ഥിതിചെയ്യുന്ന ഒരു ഗണപതിക്ഷേത്രമാണ്‌ വേളം മഹാഗണപതി ക്ഷേത്രം. (വേളത്തമ്പലം എന്ന് പ്രാദേശിക നാമം). മയ്യിൽ നിന്ന് കണ്ടക്കൈ, ചെക്കിക്കടവ്, കൊയ്യം, ചെങ്ങളായി, വളക്കൈ തുടങ്ങിയ പ്രദേശങ്ങളിലേക്ക് പോകുന്ന റോഡ് വേളം അമ്പലത്തിനും അമ്പലക്കുളത്തിനും ഇടയിലൂടെയാണ് കടന്നു പോകുന്നത്.
മഹാഗണപതി, രാജരാജേശ്വരൻ, പെരും തൃക്കോവിലപ്പൻ, എന്നിവരുടെ പ്രതിഷ്ഠയുള്ള ഒരു ക്ഷേത്രമാണിത്. ചുറ്റുമതിലിന് തൊട്ട് ശ്രീകൃഷ്ണപ്രതിഷ്ഠയുമുണ്ട്. അമ്പലത്തിന് മുൻഭാഗത്തായി ഈ അടുത്ത കാലത്ത് പുനർനിർമ്മിച്ച ക്ഷേത്രക്കുളമുണ്ട്. അതിഥി മന്ദിരം, ഊട്ടുപുര, വിവാഹമണ്ഡപം, പുതിയതായി നിർമ്മിച്ച നടപ്പന്തൽ എന്നിവയും ക്ഷേത്രത്തിന്റെ പ്രത്യേകതയാണ്.
ചൊവ്വ, വെള്ളി ദിവസങ്ങളിൽ ഈ ക്ഷേത്രത്തിൽ അന്നദാനം നടത്തി വരുന്നു.
പുറത്തേക്കുള്ള കണ്ണികൾ
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ഗണപതിക്ഷേത്രങ്ങൾ
കീഴ്ത്തളി
കേരളത്തിലെ തൃശ്ശൂർ ജില്ലയിലെ കൊടുങ്ങല്ലൂർ നഗരസഭയിലെ മേത്തല പ്രദേശത്ത് ഉള്ള ഒരു ഗ്രാമമാണ് കീഴ്ത്തളി.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ വർഗ്ഗം:കൊടുങ്ങല്ലൂർ നഗരസഭയിലെ പ്രദേശങ്ങൾ
തേരകം
ഇലകൊഴിയും മരങ്ങളുടെ ഗണത്തിൽപ്പെടുന്ന (പ്രപർണ്ണ വൃക്ഷങ്ങൾ) മൊറേസി (Moraceae) സസ്യകുടുംബത്തിൽപ്പെട്ട ഒരു തരം മരമാണ്‌ പാറോത്ത് അഥവാ തേരകം'. . 18 മീറ്റർ വരെ ഉയരം വയ്ക്കും.
മറ്റു പേരുകൾ
പെരും തേരകം, പെരും പാറോത്ത്, പാറകം എന്ന പേരുകളിൽ അറിയപ്പെടുന്ന ഈ മരത്തിനെ, സാന്റ്പേപ്പർ മരം, ബ്രഹ്മാസ് ബൻയൻ (Brahma's Banyan), ഫോറസ്റ്റ് സാന്റ്പേപ്പർ (forest sandpaper), റഫ് ബൻയൻ (rough banyan), എന്നൊക്കെയുള്ള ഇംഗ്ളീഷ് പേരുകളിലും അറിയപ്പെടുന്നു. സംസ്‌കൃതം : करपत्र കരപത്ര
ഇലയുടെ സവിശേഷത
6 സെന്റീമീറ്റർ മുതൽ 17 സെന്റീമീറ്റർ വരെ നീളമുള്ളതും അഞ്ച് സെന്റീമീറ്ററോളം നീളമുള്ളതുമായ ഇതിന്റെ ഇലകൾ തടികൊണ്ടുണ്ടാക്കിയ ഉരുപ്പടികളും, ജനൽ, വാതിൽ തുടങ്ങിയവയും മറ്റും വൃത്തിയാക്കാൻ ഉപയോഗിക്കാറുണ്ട്. ഉരക്കടലാസുപോലെ (sandpaper) പരുപരുത്ത ഇലകളായതിനാലാണ്‌ വെള്ളമൊഴിച്ച് ഇതിന്റെ ഇലകൾ ഉപയോഗിച്ച് ഉരസിയാൽ മര ഉരുപ്പടികൾ വൃത്തിയാകുന്നത്. സാധാരണ ഇലകളുടെ രൂപമാണെങ്കിലും ചില ഇലകൾ അപൂർവ്വമായി മൂന്ന് ഏണുകളോടു കൂടിയുള്ളതായും കാണാറുണ്ട്, ഓസ്ട്രേലിയയിലും അമേരിക്കയിലും കാണുന്ന മറ്റൊരു ജനുസ്സില്പ്പെട്ട ഇത്തരം മരത്തിന്റെ ഇലകൾ വളരെ വലുതായും കാണാറുണ്ടെങ്കിലും ഇന്ത്യയിൽ കാണപ്പെടുന്നത് മേല്പ്പറഞ്ഞ അളവുകളിലുള്ളവയാണ്‌. ഇതിന്റെ തണ്ടുകൾക്ക് ഇളം പച്ച നിറമാണ്‌. ഇലകൾ ഔഷധഗുണമുള്ളവയാണ്.
ആവാസമേഖലകൾ
സമുദ്രനിരപ്പിൽ നിന്ന് 1200 മീറ്റർ വരെ ഉയരമുള്ള മലമേഖലകളിൽ തേരകം കാണപ്പെടാറുണ്ട്. ഏഷ്യൻ രാജ്യങ്ങളിൽ പ്രത്യേകിച്ച് ഇന്ത്യ, അറേബ്യൻ നാടുകൾ എന്നിവിടങ്ങളിൽ ധാരാളമായും കൂടാതെ കിഴക്കൻ ആഫ്രിക്കൻ രാജ്യങ്ങൾ ശ്രീലങ്ക എന്നിവിടങ്ങളിലും ഈ മരം കണ്ടുവരുന്നു.
പുഷ്പ, ഫല വിവരങ്ങൾ
വെളുത്ത നിറത്തിലുള്ള ഏകലിംഗവിഭാഗത്തിൽപ്പെടുന്ന (Unisexual) പുഷ്പങ്ങളാണ്‌ സാധാരണയായി കണ്ടുവരാറുള്ളത്. മൂത്ത കായ്കൾക്ക് ചുവപ്പു കലർന്ന മഞ്ഞ നിറമായിരിക്കും. പൂവിനും ഫലത്തിനും ഏകദേശം ഒന്നര സെന്റീമീറ്റർ വരെ നീളമുണ്ടാകും
പുറത്തേയ്ക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ആലുകൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഫൈക്കസ് വർഗ്ഗം:നീലിയാർകോട്ടത്തെ സസ്യജാലം
ഐപിടി ആന്റ് ജിപിടിസി
ഷൊർണൂർ കുളപ്പുള്ളിയിൽ സ്ഥിതി ചെയ്യുന്ന ഗവൺമെന്റ് പോളി ടെക്നിക്ക് ആണ് ഐ.പി.ടി ആന്റ് ജി.പി.ടി.സി. (Institute Of Printing Technology and Government Poly technique Collage, Shoranur).
സ്ഥാപനം
1967 ൽ സ്ഥാപിച്ച കോളേജ് കേരള ടെക്നിക്കൽ എജ്യുക്കേഷൻ ഡിപാർട്ട്മെന്റിന്റെ കീഴിൽ പ്രവർത്തിക്കുന്നു. ഷൊർണൂർ റെയിൽവേ സ്റ്റേഷന് വടക്കുഭാഗത്തായി 33 ഏക്കർ കോമ്പൗണ്ടിലാണ് കോളേജ് സ്ഥിതി ചെയ്യുന്നത്.
അവലംബം
വർഗ്ഗം:കേരളത്തിലെ പോളിടെൿനിക്കുകൾ
ശ്രാദ്ധം
മരിച്ചുപോയ ബന്ധുമിത്രാദികൾക്കോ പിതൃക്കൾക്കോ മരിച്ച നാളിൽ (നക്ഷത്രം) അർപ്പിക്കുന്ന ദ്രവ്യത്യാഗമാണ് ശ്രാദ്ധം. പ്രധാനമായും ഹിന്ദു സംസ്കാരത്തിലെ ഒരു ആചാരമാണിത്. പഞ്ചമഹായജ്ഞങ്ങളിൽ ഉൾപ്പെടുന്ന പിതൃയജ്ഞമാണ് ഇത്. പരശുരാമൻ പിതാവിന്റെ ശ്രാദ്ധത്തിന് അദ്ദേഹത്തെ കൊന്നയാളിന്റെ രക്തം കൊണ്ട് തർപ്പണം ചെയ്തതതായി പുരാണങ്ങൾ പറയുന്നു. ബുദ്ധമതത്തിലും ശ്രാദ്ധം അർപ്പിക്കുന്ന ചടങ്ങ് ഉണ്ട്. സ്മൃതികളിൽ ശ്രാദ്ധങ്ങൾ ചെയ്യേണ്ട രീതിയെക്കുറിച്ച് വിസ്തരിച്ച് പ്രതിപാദിക്കുന്നു. ബ്രാഹ്മണർക്കാണ് ശ്രാദ്ധം അർപ്പിക്കേണ്ടതെങ്കിലും ഇന്ന് മിക്കവരും ശ്രാദ്ധം നടത്തുന്നുണ്ടെങ്കിലും അത് ബ്രാഹ്മണർക്കയി മാത്രം അർപ്പിച്ചുകാണുന്നില്ല.
ഐതിഹ്യം
മരിച്ചവരുടെ ആത്മാക്കൾക്ക് പിതൃദേവതകളുടെ പ്രീതി ലഭിക്കുന്നതിന് ചെയ്യുന്ന യജ്ഞമാണ് ശ്രാദ്ധം. പിതൃക്കൾ തറവാട് നിലനിർത്തിയവരാണ് എന്നതുകൊണ്ട് ജലതർപ്പണം, അന്നം എന്നിവയാൽ അവരെ തൃപ്തിപ്പെടുത്തുന്നതിനും അവരുടെ സ്മരണ നിലനിർത്തുന്നതിനും വേണ്ടിയാണ് ശ്രാദ്ധമൂട്ട്. ഇത് ചെയ്യണമെങ്കിൽ തലേദിവസം മുതൽക്കേ വ്രതം എടുത്തിരിക്കണം എന്നാണ് പ്രമാണം. ആത്മാക്കൾ ചന്ദ്രന്റെ ഇരുണ്ട ഭാഗത്ത് പിതൃലോകത്ത് വസിക്കുന്നു എന്നാണ് വിശ്വാസം. അവിടെ നിന്ന് അവർ ദേവലോകത്തേക്ക് യ്യാത്ര ചെയ്യുന്നു. മനുഷ്യരുടെ ഒരു വർഷം പിതൃക്കൾക്ക് ഒരു ദിവസമത്രെ. ഈ യാത്രയിൽ പിതൃക്കളെ ദിവസവും ഊട്ടുന്നു എന്ന സങ്കല്പ്പത്തിലണ്, മരിച്ച ദിവസത്തെ തിഥിയോ, നക്ഷത്രമോ, കണക്കിലെടുത്ത് ആണ്ട് ശ്രാദ്ധം ചെയ്യുന്നത്. ശ്രാദ്ധമൂട്ടി ബലികർമ്മങ്ങൾ ചെയ്യുമ്പോൾ ബലിച്ചോറുകൊണ്ട് പിതൃദേവതകൾ പ്രസനരായി മരിച്ചവരുടെ ആത്മാക്കളെ (പിതൃക്കളെ) അനുഗ്രഹിക്കുന്നുവെന്നാണ് സങ്കല്പം.
ചരിത്രം
വേദ കാലഘട്ടത്തിനു മുന്നേതന്നെ മരിച്ചുപോയ പിതൃക്കളുടെ പ്രീതിക്കായി ദാനം ചെയ്യുന്ന ചടങ്ങുകൾ നിലനിന്നിരുന്നു. പിന്നീട് വൈദിക മതം പ്രബലമായപ്പോൾ ശ്രാദ്ധം എന്ന ചടങ്ങ് ബ്രാഹ്മണർക്കുള്ള പ്രത്യേക അവകാശമായിത്തീർന്നു.
വർഗ്ഗീകരണം
രണ്ടുവിധം ശ്രാദ്ധമുണ്ട്. പാർവണവും ഏകോദിഷ്ടവും. മറ്റൊരടിസ്ഥാനത്തില് നിത്യം, നൈമിത്തികം, കാമ്യം എന്നീങ്ങനെയും വിഭജിക്കാം.
ആചാരങ്ങൾ
ചോറ്, എള്ള്, പാല്, തൈർ, ദർഭ, കറുക, ചെറുള, തുടങ്ങിയാണ് പ്രധാനമായും പിതൃപൂജക്കുള്ള ദ്രവ്യമായി ഉപയോഗിക്കുന്നത്.പുണ്യവനങ്ങളിലും നദീ തീരങ്ങളിലും വിജനപ്രദേശങ്ങളിലും ചെയ്യപ്പെടുന്ന ശ്രാദ്ധങ്ങളാൽ പിതൃക്കൾ സന്തുഷ്ടരാക്കപ്പെടുന്നു എന്നാണ് വിശ്വാസം.
യാജ്ഞവല്ക്യസ്മൃതി
യാജ്ഞവല്ക്യസ്മൃതിയിൽ ശ്രാദ്ധപ്രകരണം എന്ന വിഭാഗത്തില് ശ്രാദ്ധത്തെ പറ്റി പറയുന്നു.. ശ്രാദ്ധം നൽകേണ്ടത് ബ്രാഹ്മണർക്കാണ്‌. അവർക്ക് തക്കതായ ദാനവും നൽകിയിരിക്കണം.
കറുത്തവാവ്, പൗഷ-മാഘ-ഫല്ഗുന-ആശ്വിനമാസങ്ങളിലെ കൃഷ്ണാഷ്ടമി, പുത്രജന്മോസ്തവാദികള്, കൃഷ്ണപക്ഷം, അയനപുണ്യകാലങ്ങള്, ദ്രവ്യലാഭം, ബാഹ്മണാഗമനം, മേടത്തിലേയും തുലാത്റ്റിലേയും വിഷു ദിനങ്ങള്, സംക്രമപുണ്യകാലങ്ങള്, വ്യാതീപാതപുണ്യകാലം, ഗജച്ഛായദിനങ്ങള് (മകവും തയോദശിയും ചേരുന്ന ദിവസം) സൂര്യ-ചന്ദ്ര ഗ്രഹണങ്ങൾ എന്നീ ദിവസങ്ങൾ ശ്രാദ്ധത്തിനും വിശേഷമെന്ന് ഈ സ്മൃതി പ്രസ്താവിക്കുന്നു.
അഭ്യുദയകാംക്ഷയോടെ നടത്തുന്ന ദേവശ്രാദ്ധത്തിൽ ചാത്തക്കാരുടെ എണ്ണം ഇരട്ട ആയിരിക്കണം. 2.4,6,8 എന്നിങ്ങനെ കഴിവനുസരിച്ച് എത്രവേണമെങ്കിലും ആവാം എന്ന് അനുശാസിക്കുന്നുണ്ട്. എന്നാല് പിതൃശ്രാദ്ധത്തില് ചാത്തക്കാരുടെ എണ്ണം ഒറ്റയായിരിക്കണം. ചുറ്റുപാടും വളച്ചുകെട്ടിയ പന്തലില് അവരെ തെക്കോട്ട് ചരിച്ച് ഇരുത്തണം. വൈശ്വദേവ ശ്രാദ്ധത്തില് രണ്ടുപേരെ കിഴക്കോട്ട് നോക്കി ഇരുത്തണം. പിതൃപിതാമഹ, പ്രാപിതാ മഹ, മാതൃമാത മഹാദി എന്നിവരുടെ ശ്രാദ്ധത്തില് മുമ്മൂന്നോ അകെ മൂന്നോ പേരെ വടക്ക് നോക്കി ഇരിത്തിയിരിക്കണം.
ചാത്തക്കാര്ക്ക് ഹവിസ്സും മറ്റു വിഭവങ്ങളും അവര്ക്ക് തൃപ്തിയാവുന്നതുവരെ വിളമ്പണം എന്നും ദുർമുഖം കാണിക്കരുത് എന്നും ഈ സ്മൃതി അനുശാസിക്കുന്നു, അല്പം ശേഷിക്കുന്നതുവരെ വിളമ്പണം എന്നാണ്‌ പറയുന്നത്. ശേഷിക്കുന്നത് തിന്നാൻ ഭൃത്യവർഗ്ഗം കാത്തിരിക്കുമത്രേ.
ഇതും കാണുക
തർപ്പണം
അവലംബം
വിഭാഗം:ഹൈന്ദവം
വേൾഡ് വ്യൂ 1
0.5 മീറ്റർ കൃത്യതയോടെ (റെസല്യൂഷൻ) ഭൂതലചിത്രങ്ങൾ പ്രദാനം ചെയ്യാൻ കഴിവുള്ള കൃത്രിമോപഗ്രഹമാണ് വേൾഡ് വ്യൂ 1. ഡിജിറ്റൽ ഗ്ലോബ് എന്ന കമ്പനിയുടെ ഉടമസ്ഥതയിലാണ് ഈ ഉപഗ്രഹം.
2007 ഒക്ടോബർ 15-ന് ഈ ഉപഗ്രഹം ഉന്നത റെസല്യൂഷനിലുള്ള ആദ്യ സാമ്പിൾ ചിത്രങ്ങൾ ഭൂമിയിലെത്തിച്ചു.
അവലംബം
വർഗ്ഗം:കൃത്രിമോപഗ്രഹങ്ങൾ
യൂണിവേഴ്സിറ്റി കോളേജ്, തിരുവനന്തപുരം
ഹിസ് ഹൈനസ് മഹാരാജാസ് യൂണിവേഴ്സിറ്റി കോളേജ്, തിരുവനന്തപുരം (UCT) കേരള സർവ്വകലാശാലയുടെ ഭാഗമാണ്.
സ്ഥാനം
തിരുവനന്തപുരം നഗരത്തിന്റെ ഹൃദയഭാഗമായ പാളയത്താണ് കോളേജ് സ്ഥിതി ചെയ്യുന്നത്.
ചരിത്രം
ഈ കലാലയം 1834-ൽ സ്വാതി തിരുനാൾ രാമവർമയുടെ കാലത്ത് നിർമ്മിക്കപ്പെട്ടതാണ്.
ഇവയും കാണുക
വർഗ്ഗം:തിരുവനന്തപുരം ജില്ലയിലെ കലാലയങ്ങൾ
ചിതറിച്ച ചിത്രീകരണം
യന്ത്രസാമഗ്രികളുടേയും മറ്റും ആന്തര ഘടന വ്യക്തമാക്കുന്ന തരത്തിൽ ഉള്ള രേഖാചിത്രങ്ങൾ വരയ്ക്കുന്ന രീതിയാണ്‌ ചിതറിച്ച ചിത്രീകരണം (exploded view drawing).
പല ഭാഗങ്ങൾ കൂട്ടിച്ചേർത്ത് നിർമ്മിക്കുന്ന സാമഗ്രിയുടെ ആന്തര ഭാഗങ്ങൾ തുല്യ അകലത്തിൽ വേർ തിരിച്ചു കാണിച്ച് ത്രിമാന ദൃശ്യാനുഭൂതിയിലൂടെ ആ സാമഗ്രിയുടെ ആന്തര ഘടനയെക്കുറിച്ച് വ്യക്തമായ ധാരണ ലഭിക്കാൻ ഇത്തരം രേഖാ ചിത്രങ്ങൾ സഹായിക്കും.
നിരവധി ആന്തര ഘടകങ്ങൾ ഉള്ള വസ്തുവിന്റെ ഉള്ളിൽ മധ്യഭാഗത്തായി ഒരു നിയന്ത്രിത സ്‌ഫോടനം നടത്തുന്ന പക്ഷം, അതിന്റെ ആന്തര ഭാഗങ്ങൾ സ്‌ഫോടനത്തിന്റെ ശക്തിയിൽ തുല്യ അകലത്തിൽ വേർപിരിഞ്ഞാൽ കാണാൻ എങ്ങനിരിക്കുമെന്ന സങ്കൽപ്പമാണ് ഈ പടം വരപ്പിന്റെ അടിസ്ഥാനം.
സങ്കീർണ്ണമായ യന്ത്രസാമഗ്രികൾ മുതൽ ലളിതമായ ഗൃഹോപകരണങ്ങളുടെ വരെ കാറ്റലോഗുകളിൽ ഈ രീതി ഉപയോഗിച്ചു കാണാം.
അവലംബം
വർഗ്ഗം:ചിത്രദർശനം
1979
ഗ്രിഗോറിയൻ കാലഗണനാരീതി പ്രകാരമുള്ള, ഇരുപതാം നൂറ്റാണ്ടിലെ എഴുപത്തിഒമ്പതാം വർഷമായിരുന്നു 1979.
അവലംബം
വർഗ്ഗം:1979 വർഗ്ഗം:വർഷങ്ങൾ
മാരി കോൾവിൻ
പ്രമുഖയായ അമേരിക്കൻ പത്രപ്രവർത്തകയും അറിയപ്പെടുന്ന യുദ്ധകാര്യലേഖികയുമായിരുന്നു മാരി കോൾവിൻ(12 ജനുവരി 1956– 22 ഫെബ്രുവരി 2012)   ബ്രിട്ടീഷ്പത്രമായ ദ സൺഡേ ടൈംസിന്റെ ലേഖികയായിരുന്നു അവർ. സിറിയയിലെ സംഘർഷസ്ഥിതി റിപ്പോർട്ട് ചെയ്യാനെത്തിയ അവർ താമസിച്ചിരുന്ന വീടിനു മുകളിൽ ഷെൽ പതിക്കുകയായിരുന്നു. ഫ്രഞ്ച് ഫോട്ടോഗ്രാഫർ റെമി ഒക്ലിക്കും ഇവർക്കൊപ്പം കൊല്ലപ്പെട്ടു. പത്ത് വർഷം മുമ്പ് ശ്രീലങ്കയിലെ യുദ്ധ മേഖലയിൽ പ്രവർത്തിക്കുമ്പോൾ ആഴത്തിൽ മുറിവേറ്റ മേരി കോൾവിന് ഇടതു കണ്ണിന്റെ കാഴ്ച നഷ്ടപ്പെട്ടിരുന്നു. ഇതിനു ശേഷം കറുത്ത തുണിയുടെ കൺമൂടി ധരിച്ചാണ് ഇവർ യുദ്ധ റിപ്പോർട്ടിങ്ങിനെത്തിയിരുന്നത്. ശ്രീലങ്കൻ ആഭ്യന്തര യുദ്ധത്തിന്റെ അവസാന നാളുകളിൽ തമിഴ് പുലികൾക്കും ഐക്യരാഷ്ട്ര സഭയ്ക്കുമിടയിൽ സമാധാന ദൂതയായി പ്രവർത്തിച്ചു. കൊളംബോയിലെ യു.എൻ പ്രതിനിധി വിജയ് നമ്പ്യാരെ പുലികളുടെ കീഴടങ്ങൽ സന്നദ്ധത താൻ അറിയിച്ചിരുന്നതായി അവർ വെളിപ്പെടുത്തിയിട്ടുണ്ട്.
ഹെർമൻ ഹോളറിത്
ജർമ്മൻ-അമേരിക്കൻ ഗണിതശാസ്ത്രജ്ഞനാണ് ഹെർമൻ ഹോളറിത് (ഫെബ്രുവരി 29, 1860 - നവംബർ 17, 1929) .ഒരു അമേരിക്കൻ ബിസിനസുകാരൻ, കണ്ടുപിടുത്തക്കാരൻ, സ്ഥിതിവിവരക്കണക്ക് വിദഗ്ദ്ധൻ, വിവരങ്ങൾ സംഗ്രഹിക്കുന്നതിനും പിന്നീട് അക്കൗണ്ടിംഗിനും സഹായിക്കുന്നതിന് പഞ്ച് കാർഡുകൾക്കായി ഒരു ഇലക്ട്രോ മെക്കാനിക്കൽ ടാബുലേറ്റിംഗ് മെഷീൻ വികസിപ്പിച്ചെടുത്തു. 1884-ൽ പേറ്റന്റ് നേടിയ പഞ്ച്ഡ് കാർഡ് ടാബുലേറ്റിംഗ് മെഷീന്റെ കണ്ടുപിടുത്തം സെമിയട്ടോമാറ്റിക് ഡാറ്റ പ്രോസസ്സിംഗ് സിസ്റ്റങ്ങളുടെ യുഗത്തിന്റെ തുടക്കമായി അടയാളപ്പെടുത്തുന്നു. കമ്പ്യൂട്ടറുകളിലും ഡേറ്റ എൻട്രി എന്ന ആശയം കൊണ്ടുവന്നത് പഞ്ച് കാർഡുകളായിരുന്നു. ഇൻഫൊർമേഷൻ പ്രൊസസ്സിംഗിന്റെ അടിസ്ഥാന ആശയം സ്റ്റാറ്റിറ്റിക്കൽ ടാബുലേറ്റർ എന്ന മെഷീനായിരുന്നു.
തന്റെ കണ്ടുപിടിത്തത്തെ പ്രയോജനപ്പെടുത്തുന്നതിനായി ഹോളറിത് കമ്പ്യൂട്ടിങ്ങ് ടാബുലേറ്റിംഗ് റെക്കോർഡിംഗ് കോർപ്പറേഷൻ (CTR) 1911 ൽ സ്ഥാപിച്ചു. 1924 ൽ കമ്പനിയുടെ പേര് "ഇന്റർനാഷണൽ ബിസിനസ് മെഷീൻസ്" (ഐബിഎം) എന്ന് പുനർനാമകരണം ചെയ്യുകയും ഇരുപതാം നൂറ്റാണ്ടിലെ ഏറ്റവും വലുതും വിജയകരവുമായ കമ്പനികളിൽ ഒന്നായി മാറുകയും ചെയ്തു. ഡാറ്റാ പ്രോസസ്സിംഗ് വികസിപ്പിക്കുന്നതിലെ പ്രധാന വ്യക്തികളി ലൊന്നാണ് ഹൊളറിത്തിനെ കണക്കാക്കുന്നത്.
സ്വകാര്യ ജീവിതം
ജർമ്മൻ കുടിയേറ്റക്കാരനായ പ്രൊഫ. ജോർജ്ജ് ഹൊളറിത്തിന്റെ മകനായി ഹെർമൻ ഹൊളറിത്ത് ജനിച്ചു, ബഫല്ലോയിലെ ഗ്രോഫിഷ്ലിംഗെൻ (ന്യൂസ്റ്റാഡ് ആൻ ഡെർ വെയ്ൻസ്ട്രെയ്ക്ക് സമീപം)ന്യൂയോർക്കിലെ ബഫല്ലോയിൽ, കുട്ടിക്കാലം അവിടെ ചെലവഴിച്ചു. 1875 ൽ ന്യൂയോർക്കിലെ സിറ്റി കോളേജിൽ പ്രവേശിച്ച അദ്ദേഹം കൊളംബിയ യൂണിവേഴ്സിറ്റി സ്കൂൾ ഓഫ് മൈൻസിൽ നിന്ന് 1879 ൽ 19-ാം വയസ്സിൽ "എഞ്ചിനീയർ ഓഫ് മൈൻസ്" ബിരുദം നേടി. 1890 ൽ ടാബുലേറ്റിംഗ് സിസ്റ്റത്തിന്റെ വികസനത്തെ അടിസ്ഥാനമാക്കി പിഎച്ച്ഡി ലഭിച്ചു. 1882-ൽ ഹോളറിത്ത് മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ചേർന്നു, അവിടെ മെക്കാനിക്കൽ എഞ്ചിനീയറിംഗ് പഠിപ്പിക്കുകയും പഞ്ച് കാർഡുകൾ ഉപയോഗിച്ച് ആദ്യത്തെ പരീക്ഷണങ്ങൾ നടത്തുകയും ചെയ്തു. ഒടുവിൽ അദ്ദേഹം ജോർജ്ജ്ടൗണിൽ താമസിക്കുന്ന വാഷിംഗ്ടൺ ഡി.സിയിലേക്ക് മാറി, 29-ാമത്തെ സ്ട്രീറ്റിൽ ഒരു വീടും 31-ാമത്തെ സ്ട്രീറ്റിലെ ഒരു ബിസിനസ്സ് കെട്ടിടവും സി & ഒ കനാലും, അവിടെ ഇന്ന് ഐ.ബി.എം സ്ഥാപിച്ച സ്മാരക ഫലകവും ഉണ്ട്. ഹൃദയാഘാതത്തെ തുടർന്ന് വാഷിംഗ്ടൺ ഡി.സിയിൽ വച്ച് അദ്ദേഹം മരിച്ചു.
ഡാറ്റയുടെ ഇലക്ട്രോമെക്കാനിക്കൽ ടാബുലേഷൻ
ജോൺ ഷാ ബില്ലിംഗ്സിന്റെ നിർദ്ദേശപ്രകാരം, ഹോളറിത്ത് ഇലക്ട്രിക്കൽ കണക്ഷനുകൾ ഉപയോഗിച്ച് ഒരു കൗണ്ടർ വർദ്ധിപ്പിച്ച് വിവരങ്ങൾ രേഖപ്പെടുത്തുന്നു. ഒരു കാർഡിലെ ഒരു നിർദ്ദിഷ്ട സ്ഥലത്ത് ഒരു ദ്വാരത്തിന്റെ സാന്നിധ്യം അല്ലെങ്കിൽ അഭാവം ഉപയോഗിച്ച് ഒരു ഡാറ്റ റെക്കോർഡുചെയ്യാമെന്നതാണ് ഒരു പ്രധാന ആശയം. ഉദാഹരണത്തിന്, ഒരു നിർദ്ദിഷ്ട ദ്വാരം മരിറ്റൽ നിലയെ സൂചിപ്പിക്കുന്നുവെങ്കിൽ, അവിടെ ഒരു ദ്വാരം മാരിഡിനെ സൂചിപ്പിക്കാൻ കഴിയും, അതേസമയം ഒരു ദ്വാരം ഇല്ലാത്തത് സിംഗിളിനെ സൂചിപ്പിക്കുന്നു. ഒരു കാർഡിലെ നിർദ്ദിഷ്ട സ്ഥലങ്ങളിലെ ഡാറ്റ, വരികളിലും നിരകളിലും ക്രമീകരിച്ച്, ഇലക്ട്രോമെക്കാനിക്കലായി കണക്കാക്കാനോ തരംതിരിക്കാനോ കഴിയുമെന്ന് ഹോളറിത്ത് നിർണ്ണയിച്ചു. ഈ സംവിധാനത്തെക്കുറിച്ചുള്ള ഒരു വിവരണം, ഒരു ഇലക്ട്രിക് ടാബുലേറ്റിംഗ് സിസ്റ്റം (1889), ഹോളറിത്ത് കൊളംബിയ യൂണിവേഴ്സിറ്റിക്ക് ഡോക്ടറൽ തീസിസായി സമർപ്പിച്ചു, ഇത് റാൻഡലിന്റെ പുസ്തകത്തിൽ വീണ്ടും അച്ചടിക്കുന്നു. . 1889 ജനുവരി 8 ന് ഹോളറിത്തിന് യുഎസ് പേറ്റന്റ് 395,782 നൽകി, ക്ലെയിം 2 ഇപ്രകാരമാണ്: "സ്ഥിതിവിവരക്കണക്കുകൾ കംപൈൽ ചെയ്യുന്നതിന് ഇവിടെ വിവരിച്ച രീതി, അതിൽ വ്യക്തികളെ സംബന്ധിച്ച പ്രത്യേക സ്റ്റാറ്റിസ്റ്റിക്കൽ ഇനങ്ങൾ രേഖപ്പെടുത്തുന്നതും ദ്വാരങ്ങളുടെ സംയോജനമോ വൈദ്യുതചാലകമല്ലാത്ത വസ്തുക്കളുടെ ഷീറ്റുകളിൽ ഇട്ട ദ്വാരങ്ങളുടെ സംയോജനമോ, പരസ്പരം ഉള്ള മാനദണ്ഡമനുസരിച്ച് പ്രത്യേക ബന്ധം പുലർത്തുന്നു, ഇലക്ട്രോ-മാഗ്നറ്റുകൾ പ്രവർത്തിപ്പിക്കുന്ന മെക്കാനിക്കൽ കൗണ്ടറുകൾ ഉപയോഗിച്ച് അത്തരം സ്റ്റാറ്റിസ്റ്റിക്കൽ ഇനങ്ങൾ വെവ്വേറെ അല്ലെങ്കിൽ സംയോജിപ്പിച്ച് സർക്യൂട്ടുകൾ സുഷിരങ്ങളുള്ള ഷീറ്റുകളാൽ നിയന്ത്രിക്കപ്പെടുന്നു."
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1860-ൽ ജനിച്ചവർ വർഗ്ഗം:ഫെബ്രുവരി 29-ന് ജനിച്ചവർ വർഗ്ഗം:1929-ൽ മരിച്ചവർ വർഗ്ഗം:നവംബർ 17-ന് മരിച്ചവർ
വി.എം. താർകുണ്ഡെ
മനുഷ്യാവകാശത്തിനും സാമൂഹിക നീതിക്കുംമായി പോരാടിയ ഭാരതത്തിലെ ഒരു രാഷ്ട്രീയ പ്രവർത്തകനായിരുന്നു '''വി.എം. താർകുണ്ഡെ എന്ന വിതൽ മഹാദിയോ താർകുണ്ഡെ''' (ജൂലൈ 3, 1909 - മാർച്ച് 22, 2004).
ജീവിതരേഖ
1931 ൽ ലണ്ടനിൽനിന്ന് ബാരിസ്റ്റർപട്ടം കരസ്ഥമാക്കി ഇന്ത്യയിലേക്ക് തിരിച്ചുവന്ന താർകുണ്ഡെ പൂനെയിൽ അഭിഭാഷകനായി പരിശീലനം തുടങ്ങി. കോൺഗ്രസ്സിന്റെ സോഷ്യലിസ്റ്റ് ഘടകമായിരുന്ന കോൺഗ്രസ്സ് സോഷ്യലിസ്റ്റ് പാർട്ടിയിൽ ചേർന്നു പ്രവർത്തിക്കാൻ തുടങ്ങിയതും ഇക്കാലത്തായിരുന്നു. എം.എൻ. റൊയുമായി വളരെ അടുത്ത ബന്ധമാണ്‌ താർകുണ്ഡെക്കുണ്ടായിരുന്നത്.1940 ൽ കോൺഗ്രസ്സ് വിട്ട താർകുണ്ഡെ എം.എൻ റോയ് സ്ഥാപിച്ച  റാഡിക്കൽ ഡെമോക്രാക്റ്റിക് പാർട്ടിയുമായി ബന്ധപ്പെട്ടു പ്രവർത്തിക്കാൻ തുടങ്ങി.1944 ൽ അതിന്റെ ജനറൽ സെക്രട്ടറിയായി.ഈ സംഘടന പിന്നീട് പിരിച്ചുവിടുകയായിരുന്നു.1948 ൽ താർകുണ്ഡെ ബോംബെ ഹൈക്കോടതിയിൽ അഭിഭാഷകനായി പരിശീലനം തുടങ്ങി.1957 ൽ ബോംബെ ഹൈക്കോടതിയുടെ ബെഞ്ചിലേക്ക് ഉയർത്തപ്പെട്ടു.
മനുഷ്യാവകാശ പ്രവർത്തനം
1969 ൽ ഇന്ത്യൻ റാഡിക്കൽ ‘’ഹ്യൂമനിസ്റ്റ് അസോസ്സിയേഷൻ’’ എന്ന സംഘടന രൂപവത്കരിച്ച താർകുണ്ഡെ അതേ വർഷം തന്നെ ബോംബെ ഹൈക്കോടതിയിലെ അഭിഭാഷക ജോലിയിൽനിന്ന്  സ്വമേധയാ വിരമിച്ചു. പിന്നീട് സുപ്രീം കോടതിയിൽ അഭിഭാഷകനായി പരിശീലനം തുടങ്ങി.അവിടെ അദ്ദേഹം കൂടുതൽ പ്രാധാന്യം കൊടുത്തത് പൊതു താത്പര്യ ഹരജികൾക്കായിരുന്നു. പലപ്പോഴും വളരെ കുറഞ്ഞ ഫീസ് നിരക്കിലോ ഫീസില്ലാതയോ ഈ കേസുകൾ അദ്ദേഹം നടത്തി. ഭരണഘടനാപരമായ കേസുകളിലും അദ്ദേഹം പ്രത്യാക താത്പര്യമെടുത്തു.പ്രായം തൊണ്ണൂറിനോടടുക്കുന്നത് വരെ താർകുണ്ഡെ അഭിഭാഷകനായി ജോലിചെയ്തു.റാഡിക്കൽ ഹ്യൂമനിസ്റ്റ് എന്ന പ്രസിദ്ധീകരണത്തിന്റെ പത്രാധിപരായും താർകുണ്ഡെ പ്രവർത്തിച്ചു.അടിയന്തരാവസ്ഥക്കാലത്ത് ജയപ്രകാശ് നാരായണനുമായി വളരെ അടുത്തു ബന്ധപ്പെട്ടു പ്രവർത്തിച്ചു.സർക്കാറിതര സംഘടനകളായ സിറ്റിസൺ ഫോർ ഡെമോക്രസി,പീപ്പിൾസ് യൂനിയൻ ഫോർ സിവൽ ലിബർട്ടീസ് (PUCL), ഫോറം ഫോർ ഡെമോക്രസി ആൻഡ് കമ്മ്യുണൽ അമിറ്റി (FDCA) എന്നീ സംഘടനകളെ നയിക്കുകയോ അവയിൽ സജീവമായ പങ്കാളിത്തം വഹിക്കുകയോ ചെയ്തു.സിറ്റിസൺസ് ജസ്റ്റീസ് കമ്മിറ്റി എന്ന സംഘടനയിലൂടെ സിക്ക് വിരുദ്ധ കലാപം, പഞ്ചാബ്, കാശ്മീർ, വടക്കുകിഴക്കൻ സംസ്ഥാനങ്ങൾ എന്നിവിടങ്ങളിലെ മനുഷ്യാവകാശ ലംഘനങ്ങൾ എന്നീ വിഷയങ്ങളിലും താർകുണ്ഡെ സജീവമായി ഇടപെടുകയുണ്ടായി.
പുറത്തേക്കുള്ള കണ്ണികൾ
വർഗ്ഗം:1909-ൽ ജനിച്ചവർ വർഗ്ഗം: 2004-ൽ മരിച്ചവർ വർഗ്ഗം:ജൂലൈ 3-ന് ജനിച്ചവർ വർഗ്ഗം:മാർച്ച് 22-ന് മരിച്ചവർ
വർഗ്ഗം:മനുഷ്യാവകാശപ്രവർത്തകർ വർഗ്ഗം:ഇന്ത്യയിലെ ന്യായാധിപന്മാർ
കാജൽ അഗർവാൾ
കാജൽ അഗർവാൾ (काजल अगरवाल; ജനനം 1985 ജൂൺ 19). ഒരു ഇന്ത്യൻ ചലച്ചിത്ര അഭിനേത്രിയാണ് .തമിഴ്, തെലുങ്ക്, ഹിന്ദി എന്നീ ഭാഷകളിലെ ചലച്ചിത്രങ്ങളിൽ അഭിനയിച്ച കാജൽ, നാല് സൗത്ത്ഫി ലിംഫെയർ അവാർഡുകൾക്ക് നാമനിർദ്ദേശം ചെയ്യപ്പെട്ടു.
2020 ൽ കാജലിന്റെ മെഴുക് രൂപം മാഡം തുസാഡ്‌സ് സിംഗപ്പൂരിൽ(Madame Tussauds Singapore )പ്രദർശിപ്പിച്ചിരുന്നു.മെഴുക് പ്രതിമ ലഭിച്ച ആദ്യത്തെ ദക്ഷിണേന്ത്യൻ നടിയായി.
ജീവിതരേഖ
മുംബൈ നഗരത്തിൽ സുമൻ അഗർവാളിന്റേയും വിനയ് അഗർവാളിന്റേയും മകളായി ജനിച്ചു .സഹോദരി നിഷ അഗർവാൾ തെലുഗു ചലച്ചിത്രങ്ങളിൽ അഭിനയിക്കുന്നുണ്ട്. മുംബൈയിൽ പഠനം പൂർത്തിയാക്കിയ കാജൽ, മോഡലിങ്ങ് രംഗത്തേയ്ക്ക് കടന്നു.
ചലച്ചിത്ര അരങ്ങേറ്റവും പോരാട്ടങ്ങളും (2004–08)
2004 ലെ ബോളിവുഡ് ചിത്രമായ ക്യുൻ ഹോ ഗയ നാ എന്ന ചിത്രത്തിലൂടെയാണ് കാജൽ അഭിനയരംഗത്തേക്ക് കടന്നത്. മുതിർന്ന തമിഴ് സംവിധായകൻ ഭാരതിരാജയുടെ ബോമ്മലട്ടത്തിൽ അർജുൻ സർജ യ്‌ക്കൊപ്പം അഭിനയിച്ചു. 2008 അവസാനത്തോടെ ചിത്രം വൈകി റിലീസ് ചെയ്തു.തെലുങ്ക് ചലച്ചിത്രരംഗത്ത് അരങ്ങേറ്റം കുറിച്ച അഗർവാൾ 2007 ൽ തേജ യുടെ ലക്ഷ്മി കല്യാണം എന്ന ചിത്രത്തിൽ കല്യാൺ റാമിനൊപ്പം അഭിനയിച്ചു. ബോക്സോഫീസിൽ ഇത് മികച്ച പ്രകടനം കാഴ്ചവച്ചില്ല. ആ വർഷത്തിന്റെ അവസാനത്തിൽ, കൃഷ്ണ വംശി സംവിധാനം ചെയ്ത ചന്ദമാമയിൽ അഭിനയിച്ചു, ഇത് നല്ല അവലോകനങ്ങൾക്ക് തുടക്കമിട്ടു, ഒപ്പം അവളുടെ ആദ്യത്തെ വിജയകരമായ ചിത്രമായി. 2008 ൽ ഭരത് ഇനൊപ്പം അഭിനയിച്ച പെരരസു വിന്റെ ആക്ഷൻ എന്റർടെയ്‌നർ പഴനി എന്ന ആദ്യ തമിഴ് ചലച്ചിത്രം പുറത്തിറങ്ങി. വെങ്കട്ട് പ്രഭുവിന്റെ കോമഡി-ത്രില്ലർ സരോജ, അതിഥി വേഷത്തിൽ അഭിനയിച്ച ഭാരതിരാജ യുടെ ഇൻവെസ്റ്റിഗേറ്റീവ് ത്രില്ലർ ബോമ്മലട്ടം എന്നിവയിലൂടെ ആ വർഷം അവർക്ക് രണ്ട് തമിഴ് റിലീസുകൾ കൂടി ഉണ്ടായിരുന്നു. ആദ്യത്തേത് വാണിജ്യപരവും നിരൂപകവുമായ വിജയമായി മാറിയെങ്കിലും, രണ്ട് വേഷങ്ങളും അവളുടെ കരിയർ ഉയർത്തുന്നതിൽ പരാജയപ്പെട്ടു, കാരണം അവളുടെ വേഷങ്ങൾ നിസ്സാരമായിരുന്നു. അവളുടെ തെലുങ്ക് യഥാക്രമം സുമന്ത്, നിതിൻ എന്നിവർക്കൊപ്പം പൗരുഡു, ആറ്റാഡിസ്റ്റ എന്നിവയ്ക്ക് നല്ല പ്രതികരണങ്ങൾ ലഭിച്ചില്ലെങ്കിലും രണ്ടും ബോക്സ് ഓഫീസിൽ വിജയിച്ചു
(2009–11)
.2009 ൽ നാല് റിലീസുകളാണ് അഗർവാളിന് ലഭിച്ചത്. മോദി വിലയാട് എന്ന തമിഴ് ചിത്രത്തിൽ വിനയ് റായി യ്‌ക്കൊപ്പം ആദ്യമായി അഭിനയിച്ചു. ഇത് സമ്മിശ്ര പ്രതികരണമാണ് നേടിയത്. തെലുങ്ക് ചരിത്ര സിനിമയായ മഗധീര യിൽ രാം ചരൺ തേജ യ്‌ക്കൊപ്പം അഭിനയിച്ചു. ആദ്യമായി ഇരട്ട വേഷങ്ങൾ ചെയ്തു. എസ്. എസ്. രാജമൗലി സംവിധാനം ചെയ്ത ഈ ചിത്രത്തിന് നിരൂപക പ്രശംസ ലഭിക്കുകയും കാജൽ രാജകുമാരിയെ അവതരിപ്പിച്ചതിന് പ്രശംസ പിടിച്ചുപറ്റുകയും ചെയ്തു. തെലുങ്കിലെ മികച്ച നടിക്കുള്ള ഫിലിംഫെയർ അവാർഡിനും സൗത്ത് സ്കോപ്പ് അവാർഡിലെ മികച്ച തെലുങ്ക് നടിക്കുള്ള അവാർഡിനും നാമനിർദ്ദേശം ചെയ്യപ്പെട്ടു. വാണിജ്യപരമായി ഇത് വളരെയധികം വിജയിക്കുകയും നിരവധി റെക്കോർഡുകൾ തകർക്കുകയും ചെയ്തു, എക്കാലത്തേയും ഏറ്റവും കൂടുതൽ കളക്ഷൻ നേടിയ തെലുങ്ക് ചിത്രമായി ഇത് മാറി. മഗധീരയുടെ വിജയം കാജലിനെ തെലുങ്ക് സിനിമയിലെ ഏറ്റവും ആവശ്യപ്പെട്ട നടിമാരിൽ ഒരാളാക്കി മാറ്റി. 2011 ൽ ഇത് വീണ്ടും തമിഴിൽ മാവീരനായി പുറത്തിറങ്ങി, ബോക്സോഫീസിലും വിജയിച്ചു. രാം നായകനായ ഗണേഷ് ജസ്റ്റ് ഗണേഷ്, അല്ലു അർജുൻ എന്നിവർക്കൊപ്പം ആര്യ 2 എന്നിവയ്ക്ക് നിരൂപകരിൽ നിന്ന് സമ്മിശ്ര പ്രതികരണമാണ് ലഭിച്ചത്.
കാജലിന്റെ ആദ്യ റിലീസ് 2010 ൽ എ. കരുണാകരന്റെ റൊമാന്റിക് കോമഡി ഡാർലിംഗ് ആയിരുന്നു, അതിൽ പ്രഭാസ് ഇനോപ്പം അഭിനയിക്കുകയും അനുകൂല പ്രതികരണം ലഭിക്കുകയും ബോക്സോഫീസിൽ വാണിജ്യവിജയം നേടുകയും ചെയ്തു, മികച്ച നടിക്കുള്ള രണ്ടാമത്തെ ഫിലിംഫെയർ നാമനിർദ്ദേശം കാജലിന് ലഭിച്ചു. ആ വർഷത്തിന്റെ അവസാനത്തിൽ, കാർത്തി യുടെ നായികയായി നാൻ മഹാൻ അല്ല എന്ന തമിഴ് ത്രില്ലർ ചിത്രത്തിൽ അഗർവാൾ പ്രത്യക്ഷപ്പെട്ടു, ഇത് ഒരു യഥാർത്ഥ ജീവിത സംഭവത്തെ അടിസ്ഥാനമാക്കി നല്ല അവലോകനങ്ങൾക്ക് വഴിതുറന്നു. ഇത് ബോക്സ് ഓഫീസ് വിജയമായിരുന്നു. പിന്നീട് ഇത് തെലുങ്കിൽ ആന്ധ്രാപ്രദേശിലെ നാ പെരു ശിവ എന്ന് വിളിക്കപ്പെട്ടു, അത് വിജയകരമായിരുന്നു. 2010 ൽ അഗർവാളിന്റെ അവസാന റിലീസ് ജൂനിയർ എൻ‌ടി‌ആർ ഇനും സമന്താ യ്‌ക്കുമൊപ്പം ബ്രിന്ദാവനം മറ്റൊരു റൊമാന്റിക് കോമഡി ചിത്രമായിരുന്നു. നിരൂപക പ്രശംസ നേടുകയും വാണിജ്യവിജയം നേടുകയും ചെയ്തു, മികച്ച നടിക്കുള്ള അഗർവാളിന് സിനിമാഎ അവാർഡ് ലഭിച്ചു.
2011 ൽ ദസരദ് സംവിധാനം ചെയ്ത മിസ്റ്റർ പെർഫെക്റ്റ് എന്ന റൊമാന്റിക് കോമഡി ചിത്രത്തിൽ അഗർവാൾ രണ്ടാം തവണ പ്രഭാസുമായി ജോഡിയായി. ചിത്രം നിരൂപണപരവും വാണിജ്യപരവുമായ വിജയമായി. യാഥാസ്ഥിതിക ഡോക്ടറെന്ന നിലയിൽ അഗർവാളിന്റെ പ്രകടനവും പ്രഭാസിനൊപ്പമുള്ള അവളുടെ രസതന്ത്രവും വിമർശകരുടെ പ്രശംസ പിടിച്ചുപറ്റി. അഭിനയത്തിന് അഗർവാളിന് തെലുങ്കിലെ മികച്ച നടിക്കുള്ള മൂന്നാമത്തെ ഫിലിംഫെയർ നോമിനേഷൻ ലഭിച്ചു. മെയ് മാസത്തിൽ വീരയിൽ അഭിനയിച്ചു, അനുഷ്ക ഷെട്ടി ക്ക് പകരമായി രവി തേജ യ്‌ക്കൊപ്പം ആദ്യമായി അഭിനയിച്ചു. ചിത്രത്തിന് മിതമായ അവലോകനങ്ങൾ ലഭിച്ചു.
അതേ വർഷം ജൂലൈയിൽ കാജൽ ബോളിവുഡി ൽ തിരിച്ചെത്തിയത് ഏഴ് വർഷത്തിന് ശേഷം അജയ് ദേവ്ഗണി നൊപ്പം 2010 ലെ തമിഴ് ചിത്രത്തിന്റെ റീമേക്കായ സിംഗം എന്ന പോലീസ് സ്റ്റോറിയിൽ ഒരു പ്രധാന കഥാപാത്രത്തെ അവതരിപ്പിച്ചു.കാവ്യ ഭോസ്‌ലെ എന്ന ഗോവൻ പെൺകുട്ടിയെ അവതരിപ്പിച്ചതുപോലെ നിരൂപകരിൽ നിന്നും ഇതിന് സമ്മിശ്ര പ്രതികരണമാണ് ലഭിച്ചത്, നായകനെ കേന്ദ്രീകരിച്ചുള്ള സിനിമയിൽ കാജലിന് കൂടുതൽ വാഗ്ദാനം ചെയ്യാനില്ലെന്ന് വിമർശകർ അഭിപ്രായപ്പെട്ടു.മികച്ച അഭിനയത്തിനുള്ള ഫിലിംഫെയർ അവാർഡ്, മികച്ച വനിതാ അരങ്ങേറ്റത്തിനുള്ള സീ സിനി അവാർഡ് എന്നിവയാണ് അഭിനയത്തിന് രണ്ട് അവാർഡുകൾക്ക് നാമനിർദേശം ചെയ്യപ്പെട്ടത്.ബോക്‌സോഫീസിൽ പരാജയപ്പെട്ട നാഗ ചൈതന്യ യ്‌ക്കൊപ്പം തെലുങ്ക് ചിത്രമായ ധാഡ യിലൂടെ കാജൽ 2011 ഫിനിഷ് ചെയ്തു.
(2012–14)
2012 ന്റെ തുടക്കത്തിൽ പുരി ജഗദ്‌നാഥ്‌ സംവിധാനം ചെയ്ത് മഹേഷ് ബാബു വിനൊപ്പം കാജൽ തെലുങ്ക് ഗ്യാങ്സ്റ്റർ ചിത്രമായ ബിസിനസ്മാൻ എന്ന സിനിമയിൽ അഭിനയിച്ചു .ഒരു സംക്രാന്തി റിലീസ്, ഇത് നല്ല അവലോകനങ്ങൾക്ക് വഴിതുറക്കുകയും വാണിജ്യപരമായി വിജയിക്കുകയും ചെയ്തു.പരിമിതമാണെങ്കിലും കാജലിന്റെ പ്രകടനം വിമർശകരുടെ പ്രശംസ പിടിച്ചുപറ്റി.
ആ വർഷം അവസാനം രണ്ട് ഉയർന്ന ആക്ഷൻ ഫ്ലിക്കുകളുമായി കാജൽ തമിഴ് സിനിമയിലേക്ക് തിരിച്ചുവന്നു.കെ. വി. ആനന്ദ് സംവിധാനം ചെയ്ത് സൂര്യ അഭിനയിച്ച മാട്രാൻ ആയിരുന്നു ആദ്യത്തേത്.നിരൂപകരിൽ നിന്ന് നല്ല പ്രതികരണമാണ് ഈ ചിത്രത്തിന് ലഭിച്ചത്.
രണ്ടാമത്തേത് വിജയ് അഭിനയിച്ച എ. ആർ മുരുകദോസ് ന്റെ തുപ്പാക്കി, അതിൽ ബോക്സറായി അഭിനയിച്ചു. നിരൂപകരിൽ നിന്ന് നല്ല പ്രതികരണമാണ് ഇതിന് ലഭിച്ചത്, വാണിജ്യപരമായി വലിയ വിജയമായിരുന്നു ഇത്, ഒരു ബില്യൺ ഡോളർ (14 മില്യൺ യുഎസ് ഡോളർ) ശേഖരിച്ച രണ്ടാമത്തെ തമിഴ് ചിത്രമായി ഇത് മാറി. 2012 ൽ അവസാനമായി പുറത്തിറങ്ങിയത് തെലുങ്ക് റൊമാൻസ് ചിത്രമായ സരോചരു, രവി തേജയ്‌ക്കൊപ്പം രണ്ടാം തവണയാണ്. അവളുടെ പ്രകടനത്തെ നിരൂപകർ പ്രശംസിച്ചുവെങ്കിലും ഈ ചിത്രത്തിന് മോശം അവലോകനങ്ങൾ ലഭിക്കുകയും ബോക്സ് ഓഫീസിൽ ശരാശരിയേക്കാൾ താഴെയുള്ള ബിസിനസുകൾ നടത്തുകയും ചെയ്തു.
2013 ന്റെ തുടക്കത്തിൽ വി വി വിനായക് ന്റെ ആക്ഷൻ ചിത്രമായ നായക് എന്ന ചിത്രത്തിലാണ് കാജൽ അഭിനയിച്ചത്. പുറത്തിറങ്ങിയപ്പോൾ, ഇതിന് നല്ല അവലോകനങ്ങൾ ലഭിച്ചു, വാണിജ്യപരമായി വലിയ വിജയമായിരുന്നു. ആ വർഷം തന്നെ നീരജ് പാണ്ഡെ സംവിധാനം ചെയ്ത സ്‌പെഷ്യൽ 26 എന്ന ഹിന്ദി ചിത്രത്തിലും അഭിനയിച്ചു. ഇത് ഒരു പ്രധാന വിമർശനാത്മകവും വാണിജ്യപരവുമായ വിജയമായി.
പിന്നീട് ശ്രീനു വൈറ്റ്‌ല യുടെ ബാദ്ഷാ യിൽ ജൂനിയർ എൻ‌ടി‌ആറിനൊപ്പം കരിയറിൽ രണ്ടാം തവണയും അഭിനയിച്ചു.കൂടാതെ ഈ ചിത്രം സാമ്പത്തിക വിജയമായിരുന്നു.2013 ൽ അവസാനമായി പുറത്തിറങ്ങിയത് കാർത്തിയുടെ നായികയായ ഓൾ ഇൻ ഓൾ അഴാഗു രാജയാണ്.
2014 ന്റെ തുടക്കത്തിൽ, ആർ. ടി. നീസന്റെ ചിത്രമായ ജില്ല യിൽ കാജൽ അഭിനയിച്ചു, അതിൽ ഒരു പോലീസ് ഉദ്യോഗസ്ഥ ആയി അഭിനയിച്ചു. തെലുങ്ക് ആക്ഷൻ ത്രില്ലർ ചിത്രമായ യെവാഡുവിൽ അവർ അതിഥി വേഷത്തിൽ പ്രത്യക്ഷപ്പെട്ടു. അടുത്തതായി പുറത്തിറങ്ങിയത് കൃഷ്ണ വംശിയുടെ കുടുംബ നാടകമായ ഗോവിന്ദുടു അന്ദരിവാഡെലെ ആണ്. ബോക്സോഫീസിൽ 417 മില്യൺ ഡോളർ (5.8 മില്യൺ യുഎസ് ഡോളർ) നേടിയ ഇത് 2014 ൽ ഏറ്റവും കൂടുതൽ കളക്ഷൻ നേടിയ തെലുങ്ക് ചിത്രങ്ങളിലൊന്നായി മാറി.
(2015-ഇതുവരെ)
എൻ‌ടി‌ആർ ജൂനിയറിനൊപ്പം പുരി ജഗന്നാഥ് സംവിധാനം ചെയ്ത തെലുങ്ക് ആക്ഷൻ ചിത്രമായ ടെമ്പറിലാണ് കാജലിന്റെ 2015 ൽ ആദ്യമായി പുറത്തിറങ്ങിയത്. നിരൂപകരിൽ നിന്ന് മികച്ച പ്രതികരണമാണ് ഈ ചിത്രത്തിന് ലഭിച്ചത്.
അടുത്തതായി, രണ്ട് തമിഴ് ചിത്രങ്ങളിൽ അഭിനയിച്ചു, വ്യവസായ പ്രമുഖരായ അഭിനേതാക്കൾ, സംവിധായകർ എന്നിവരോടൊപ്പം. 2015 ജൂലൈയിൽ ധനുഷിന്റെ നായികയായി ബാലാജി മോഹന്റെ ഗ്യാങ്സ്റ്റർ കോമഡി ചിത്രമായ മാരി യിൽ ഒരു സംരംഭകയായി അവർ പ്രത്യക്ഷപ്പെട്ടു. ചിത്രം വാണിജ്യ വിജയമായി. വിശാലിനൊപ്പം സുസീന്തിരന്റെ ആക്ഷൻ ചിത്രമായ പായൂം പുളിയും സമ്മിശ്ര പ്രതികരണമാണ് നേടിയത്, ബോക്സോഫീസിൽ പരാജയപ്പെട്ടു. ദ്വിഭാഷാ റൊമാന്റിക് കോമഡി ചിത്രമായ സൈസ് സീറോയിലും അവർ അതിഥി വേഷം ചെയ്തു.
2016 ൽ രണ്ട് തെലുങ്ക് ചിത്രങ്ങളിൽ അഭിനയിച്ചു. കെ. എസ്. രവീന്ദ്ര സംവിധാനം ചെയ്ത സർദാർ ഗബ്ബാർ സിംഗ് എന്ന ചിത്രത്തിൽ പവൻ കല്യാൺ ന്റെ  നായികയായി അഭിനയിച്ചു. ചിത്രത്തിന്റെ വിമർശനാത്മക പ്രതികരണം നെഗറ്റീവ് ആയി കലർത്തി. ലോകമെമ്പാടും 900 മില്യൺ ഡോളർ (13 മില്യൺ യുഎസ് ഡോളർ) ഈ ചിത്രം നേടി. രണ്ടാമത്തെ തെലുങ്ക് റിലീസ് ശ്രീകാന്ത് അഡാല യുടെ കുടുംബ നാടകമായ ബ്രഹ്മോത്സവം, മഹേഷ് ബാബുവിനൊപ്പം, ഇത് വലിയ വിമർശനാത്മകവും വാണിജ്യപരവുമായ പരാജയമായിരുന്നു. ഹിന്ദി ചിത്രമായ ദോ ലഫ്‌സോൺ കി കഹാനി എന്ന റൊമാന്റിക് സിനിമയിൽ രൺദീപ് ഹൂഡ യ്‌ക്കൊപ്പം അഭിനയിച്ചു. ചിത്രത്തിന് മിതമായ അവലോകനങ്ങൾ ലഭിച്ചു.
2016 ഏപ്രിലിൽ, തേജ സംവിധാനം ചെയ്ത മറ്റൊരു തെലുങ്ക് ചിത്രത്തിൽ റാണ ദഗ്ഗുബതി യോടൊപ്പം അഭിനയിച്ചു. 2016 ജൂണിൽ അജിത് കുമാറിനൊപ്പം വിവേഗത്തിൽ അഭിനയിച്ചു. 2016 ജൂലൈയിൽ തെലുങ്ക് ചിത്രമായ ഖൈദി നമ്പർ 150 ൽ ചിരഞ്ജീവി ക്കൊപ്പം അഭിനയിച്ചു.ചിരഞ്ജീവിയുടെ 150-ാമത്തെ ചിത്രമായിരുന്നു അത്.
2016 ജൂലൈ അവസാനത്തോടെ കൊരടാല ശിവ യുടെ ജനത ഗാരേജി ൽ തന്റെ ആദ്യ ഐറ്റം നമ്പർ അവതരിപ്പിക്കാൻ ഒപ്പിട്ടു, അതിൽ മോഹൻലാൽ, ജൂനിയർ എൻ‌ടി‌ആർ, സാമന്ത രൂത്ത് പ്രഭു, നിത്യ മേനെൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ഗാനത്തിന്റെ ഷൂട്ടിംഗ് 2016 ഓഗസ്റ്റ് മദ്ധ്യത്തിലാണ് നടന്നത്. "പക്ക ലോക്കൽ" എന്ന് പേരിട്ടിരിക്കുന്ന ഈ ഗാനത്തിന് പ്രേക്ഷകരുടെ മികച്ച സ്വീകാര്യത ലഭിച്ചു. അവളുടെ അടുത്ത റിലീസായ കവലൈ വെൻഡത്തിന് നല്ല അവലോകനങ്ങൾ ലഭിച്ചുവെങ്കിലും അവളുടെ പ്രകടനത്തെ വിമർശകർ പ്രശംസിച്ചു. 2016 ഡിസംബറിൽ വിജയ് 61 നൊപ്പം വിജയ് നായികയായി അഭിനയിച്ചു.
കാജലിന്റെ ആദ്യത്തെ 2017 റിലീസ് തെലുങ്ക് ഭാഷാ ആക്ഷൻ നാടക ചിത്രമായ ഖൈദി നമ്പർ 150 ആയിരുന്നു. ഇതിന് അനുകൂലമായ അവലോകനങ്ങൾ ലഭിക്കുകയും വാണിജ്യ വിജയമായി മാറുകയും ചെയ്തു, കാജലിന്റെ പ്രകടനത്തെ വിമർശകർ പ്രശംസിച്ചു. അവളുടെ പ്രകടനത്തിന് നിരൂപകരുടെ പ്രശംസ ലഭിച്ചു. തുടർന്ന് സ്പൈ ആക്ഷൻ ചിത്രമായ വിവേകം എന്ന സിനിമയിൽ നായികയായി അഭിനയിച്ചു. സംഗീത അദ്ധ്യാപികയും സ്നേഹവതിയായ ഭാര്യയുമായ യാഴിനി കുമാർ. അറ്റ്‌ലി യുടെ മെർസലൽ  ഇൽ ഒരു ഡോക്ടറായി അഭിനയിച്ച കാജൽ, കരിയറിൽ മൂന്നാം തവണയും വിജയ്‌ക്കൊപ്പം അഭിനയിച്ചു. അഭിനയത്തിന് നല്ല അവലോകനങ്ങൾ ലഭിക്കുകയും 2017 ൽ ഏറ്റവും കൂടുതൽ കളക്ഷൻ നേടിയ തമിഴ് ചിത്രങ്ങളിലൊന്നായി മാറുകയും ചെയ്തു. മെർസൽ. മെർസൽ 2 ബില്യൺ ഡോളർ ക്ലബ്ബിൽ ചേർന്നു.
2018 ൽ തെലുങ്ക് ചിത്രമായ എം‌എൽ‌എ യിൽ കാജലിന് ഒരു പ്രധാന വേഷം ഉണ്ടായിരുന്നു. അവെ എന്ന ചിത്രത്തിലും അഭിനയിച്ചു.കാജൽ കവചം എന്ന തെലുങ്ക് സിനിമയിലും അഭിനയിച്ചു.
2019 ൽ കാജൽ കോമലി യിൽ അഭിനയിച്ചു. തുടർന്ന് സംവിധായകൻ തേജയുമായി വീണ്ടും ഒന്നിച്ചു സീത എന്ന സിനിമയ്ക്കു. ബിസിനസ്സ് മെച്ചപ്പെടുത്തലിനും പണത്തിനുമായി ആളുകളെ കൈകാര്യം ചെയ്യുന്ന അഹങ്കാരിയായ, സ്വാർത്ഥനായ ഒരു ബിസിനസ്സ് വനിതയായ ടൈറ്റുലർ കഥാപാത്രത്തെ കാജൽ അവതരിപ്പിച്ചു.
കാജലിന്റെ വരാനിരിക്കുന്ന ചിത്രങ്ങൾ ജെഫ്രി ഗീ ചിൻ സംവിധാനം ചെയ്ത്, വിഷ്ണു മഞ്ചു, സുനിൽ ഷെട്ടി എന്നിവർ അഭിനയിക്കുന്ന മൊസഗല്ലു. സഞ്ജയ് ഗുപ്ത സംവിധാനം ചെയ്ത ഹിന്ദി ചിത്രം മുംബൈ സാഗ. എസ് ഷങ്കർ സംവിധനം ചെയ്ത് കമൽ ഹാസൻ,നെടുമുടി വേണു,രാകുൽ പ്രീത് സിങ് എന്നിവർ അഭിനയിക്കുന്ന ഇന്ത്യൻ 2,കോരടല ശിവ സംവിധാനം ചെയ്ത ആചാര്യ എന്ന സിനിമ, അതിൽ ചിരഞ്ജീവി, റാം ചരൺ എന്നിവരും അഭിനയിക്കുന്നു.
വ്യക്തിപരമായ ജീവിതം
2020 ഒക്ടോബർ 6 ന് വ്യവസായിയായ ഗൗതം കിച്ച്ലുമായുള്ള വിവാഹത്തെക്കുറിച്ച് കാജൽ പ്രഖ്യാപിച്ചു. 2020 ഒക്ടോബർ 30 ന് ദമ്പതികൾ അവരുടെ ജന്മനാടായ മുംബൈയിൽ നടന്ന ഒരു ചെറിയ സ്വകാര്യ ചടങ്ങിൽ വിവാഹിതരായി, ദമ്പതികളുടെ അടുത്ത കുടുംബങ്ങൾ മാത്രം പങ്കെടുത്തു.
ഒരു ഇൻസ്റ്റാഗ്രാം പോസ്റ്റിലൂടെ കാജൽ താൻ ഗർഭിണിയാണെന്ന് ഔദ്യോഗികമായി അറിയിച്ചു, താമസിയാതെ ഭർത്താവും ഇക്കാര്യം സ്ഥിരീകരിച്ചു. 2022 മധ്യത്തോടെ അവൾ പ്രസവിക്കുമെന്ന് പ്രതീക്ഷിക്കുന്നു.
സരാവത് മലനിരകൾ
അറേബ്യൻ ഉപദ്വീപിലെ ഏറ്റവും ഉയരമുള്ള ഈ മലനിരകളാണിത്. ഈ മലനിരകൾ പ്രധാനമായും പാറക്കെട്ടുകൾ നിറഞ്ഞതാണ്, അപൂർവ്വമായി മാത്രം ചിലതിൽ സസ്യങ്ങൾ നിറഞ്ഞിരിക്കുന്നു. ഇവയിലെ മിക്ക കൊടുമുടികളും താരമ്യേന പ്രായം കുറഞ്ഞതും കുണ്ടും കുഴിയും നിറഞ്ഞതുമാണ്. ചിലത് കാലാവസ്ഥയുടെ പ്രഹരത്താൽ  നിരപ്പായതാണ്.
മലനിരകളുടെ വടക്കൻ ഭാഗം, സൗദി അറേബ്യയുടെ പടിഞ്ഞാറു ഭാഗത്തുകൂടി തായിഫിൻറെ വടക്കൻ ഭാഗത്തേയ്ക്കു നീങ്ങുകയും സൗദി അറേബ്യയുടെ തെക്കൻ മുനമ്പ് വരെയെത്തുകയും ചെയ്യുന്നു. ലെബനോൻ, പടിഞ്ഞാറൻ സിറിയ മലനിരകൾ എന്നിവ ഈ മലനിരകളുടെ തുടർച്ചയാണെന്ന് ചിലർ വാദിക്കുന്നു. സൗദി അറേബ്യയുടെ ബാക്കി പ്രദേശങ്ങളേക്കാൾ (അസീർ ഒഴികെ) ഇത് ചെറുതായി ഉയർന്ന പ്രദേശമാണ്. ഈ നിരകളിൽ സങ്കീർ‌ണ്ണമായ ഭൂപ്രകൃതിയും കാണാൻ സാധിക്കുന്നു. ശരാശരി ഉയരം ഏകദേശം 1200 മുതൽ 2000 മീറ്റർ വരെയാണെങ്കിലും സമുദ്രനിരപ്പിൽ നിന്ന് 2400 മീറ്റർവരെ ഉയരത്തിൽ സ്ഥിതി ചെയ്യുന്ന കൊടുമുടികളുമുണ്ട്.
മദീനക്ക് ശേഷം, മലനിരകൾ തായിഫിൽ വീണ്ടും പ്രത്യക്ഷപ്പെടുന്നതുവരെ ശിഥിലമായി കാണപ്പെടുന്നു. ദൂരെ തെക്കു ദിക്കിൽ, തായിഫിനു താഴ്ഭാഗത്ത് സൌദി അറേബ്യയിലെ അസീർ പ്രവിശ്യ നിലകൊള്ളുന്നു. ഇവിടെ പരുക്കൻ മലനിര 3,000 മീറ്റർവരെ ഉയരത്തിലെത്തുന്നു. ഇവിടെയുള്ള ജബൽ സൌദ സമുദ്രനിരപ്പിൽ നിന്ന് 2,982 മീറ്റർ വരെ ഉയരത്തിലാണെന്ന് അവകാശപ്പെടുന്നു. സരാവത് മലനിരകളിലെ ഈ ഭാഗം പോലും ടിഹാമ തീരദേശ സമതലത്തിൽ നിന്ന് ഉത്തുംഗത്തിലേയ്ക്കു് പോകുന്ന കിഴുക്കാംതൂക്കായ വലിയ മലഞ്ചരുവുകൾപോലെയാണ്. തായിഫിന്റെ തെക്കു വശമായ ഹിജാസ് ("തടസ്സം" എന്നർഥം) ഏതാണ്ട് പൂർണ്ണമായും 2,000 മുതൽ 2,600 മീറ്റർ വരെ സമുദ്രനിരപ്പിന് മുകളിൽ ഉയരമുള്ളതാണെന്നത് തെളിവുകളിലൂടെ വെളിവാക്കപ്പെടുന്ന വസ്തുതയാണ്.
യെമൻ അതിർത്തിക്കു സമീപത്തെത്തുമ്പോൾ, സാരാവത്ത് മലനിരകൾ വ്യക്തിഗത കൊടുമുടികളായി വ്യാപിക്കാൻ തുടങ്ങുന്നു. ഹിജാസ് ഒരു കിഴുക്കാംതൂക്കായ മലഞ്ചെരിവിന്റെ രൂപത്തിൽനിന്ന് നിന്ന് യെമൻ പീഠഭൂമി യുടെ ഉയരത്തിലേയ്ക്ക് ക്രമേണ മാറുന്നു. 3,000 മീറ്ററിലധികം (9,800 അടി) പർവതനിരകളെല്ലാംതന്നെ യമനിലാണ് സ്ഥിതിചെയ്യുന്നത്. ഇവയിലെ ഏറ്റവും ഉയരമുള്ളത് ജബൽ അൻ നബി ഷുഐബ് ആണ്. അറേബ്യൻ ഉപദ്വീപിലെ ഏറ്റവും ഉയരമുള്ള കൊടുമുടിയാണിത്. 3,666 മീറ്റർ (12,027 അടി) ഉയരമുള്ള ഈ കൊടുമുടി തലസ്ഥാനമായ സനായ്ക്കു സമീപമാണ് നിലനിൽക്കുന്നത്.
യെമനിൽ സരാവത്ത് മലനിരകളെ പടിഞ്ഞാറ്, മദ്ധ്യ മലനിരകളായി തരംതിരിച്ചിരിക്കുന്നു. പടിഞ്ഞാറൻ മലനിരകളിൽ ഉപദ്വീപിലെ മറ്റെവിടെ കിട്ടുന്നതിലും കൂടുതൽ മഴ ലഭിക്കുന്നു. മദ്ധ്യ മലനിരകളിലാണ് ഏറ്റവും ഉയരമുള്ള പർവതങ്ങളുള്ളത്.
ഭൂമിശാസ്ത്രപരമായി പറയുകയാണെങ്കിൽ, സരാവത്ത് മലനിരകൾ അറേബ്യൻ ഷീൽഡിന്റെ ഭാഗമാണ്. ഇവയിൽ പലതും അഗ്നിപർവത ശിലകളാണ്. മലനിരകളുടെ പടിഞ്ഞാറൻ ചരിവുകൾ ചെങ്കടൽ തീരത്തേയ്ക്ക് ത്സടുതിയിൽ അവസാനിക്കുകയും,  എന്നാൽ മലനിരകളുടെ കിഴക്ക് ഭാഗം നേരിയ ചരിവോടുകൂടിയതും കാർഷിക മേഖലയെ സംരക്ഷിക്കുന്ന വാദികളെ വിഭജിച്ചു കടന്നു പോകുന്നതുമാണ് (പ്രത്യേകിച്ച് സരാവാത്ത് മലനിരകളുടെ തെക്കൻ ഭാഗങ്ങൾ) ഇവിടെ മലനിരകൾ  മൺസൂണിനെ സ്വീകരിക്കുന്നു.
അവലംബം
വർഗ്ഗം:ഏഷ്യയിലെ പർവ്വതനിരകൾ
അനുരണനം (സാഹിത്യത്തിൽ)
കാവ്യത്തിന്റെ ആത്മാവായ ധ്വനിയുടെ ഒരു പ്രഭേദമാണ് അനുരണം (സാഹിത്യത്തിൽ). ധ്വനി, സാമാന്യമായി അവിവക്ഷിതവാച്യം എന്നും വിവക്ഷിതാന്യപരവാച്യം (ഇഷ്ടാന്യപരവാച്യം) എന്നും രണ്ടു വിധത്തിലുണ്ട്. അവിവക്ഷിതമായ, അതായത് അപ്രധാനീകൃതമായ വാച്യത്തോടുകൂടിയത് അവിവക്ഷിതവാച്യം; ഇത് ലക്ഷണാമൂലകമായ ധ്വനിയാണ്. വിവക്ഷിതവും അന്യപരവുമായ-അന്യപരമായി വിവക്ഷിക്കപ്പെട്ട-വാച്യത്തോടുകൂടിയത് വിവക്ഷിതാന്യപരവാച്യം. ഇത് അഭിധാമൂലകമായ ധ്വനിഭേദമാണ്. ഈ രണ്ടു വിഭാഗങ്ങൾക്കും പിന്നെയും ഉൾപിരിവുകൾ ഉണ്ട്. അർഥാന്തരസംക്രമിതവാച്യം, അത്യന്തതിരസ്കൃതവാച്യം എന്നിവയാണ് അവിവക്ഷിതവാച്യധ്വനിയുടെ പ്രഭേദങ്ങൾ. അസംലക്ഷ്യക്രമം, സംലക്ഷ്യക്രമം എന്നിവ വിവക്ഷിതാന്യപരവാച്യത്തിന്റെ പ്രഭേദങ്ങളാണ്. ഇവയിൽ സംലക്ഷ്യക്രമത്തിന് അനുരണനം അഥവാ അനുസ്വാനം എന്നും പറയും. മണി അടിക്കുമ്പോൾ ആദ്യം കേൾക്കുന്ന ശബ്ദത്തെ തുടർന്ന് ഒരു സൂക്ഷ്മമായ നാദം കേൾക്കുംപോലെ വാച്യാർഥം കഴിഞ്ഞ് അതിന് പുറകെ വ്യംഗ്യാർഥം ഉദിച്ചുവരിക എന്നുള്ളതാണ് അനുരണന ധ്വനിയുടെ സമ്പ്രദായം. വാച്യാർഥത്തിനുശേഷം വ്യംഗ്യാർഥം എന്ന ക്രമം സംലക്ഷ്യമായിരിക്കും എന്നതാണ് ഇതിന്റെ സവിശേഷത. അസംലക്ഷ്യക്രമത്തിൽ ഈ ക്രമം സംലക്ഷ്യമല്ല.
ശബ്ദം, അർഥം, ശബ്ദാർഥങ്ങൾ എന്നിങ്ങനെ ഓരോന്നിന്റെയും ശക്തിയെ ആശ്രയിച്ച് അനുരണനധ്വനി ഉദ്ഭവിക്കാവുന്നതിനാൽ അതു വീണ്ടും മൂന്നായി വിഭജിക്കപ്പെട്ടിട്ടുണ്ട്:
സെയ്ദ് വിള
ഇന്ത്യ ഉൾപ്പെടെയുള്ള ദക്ഷിണേഷ്യൻ രാജ്യങ്ങളിൽ വേനൽക്കാലത്ത് വിളവിറക്കുകയും മഴക്കാലത്തിനു മുമ്പ് വിളവെടുക്കുകയും ചെയ്യുന്ന സസ്യങ്ങളെയാണ് സെയ്ദ് വിളകൾ എന്നുപറയുന്നത്. മാർച്ച് മാസത്തോടെ സെയ്ദ് കൃഷി ആരംഭിക്കുകയും ജൂൺ മാസത്തോടെ വിളവെടുപ്പ് നടത്തുകയും ചെയ്യുന്നു. ഉഷ്ണകാലാവസ്ഥയിൽ വളരുമെങ്കിലും സയ്ദ് വിളകൾക്ക് കൃത്യമായ അളവിൽ ജലവും ആവശ്യമാണ്. മൺസൂണിനെ ആശ്രയിച്ചുള്ള ഖാരിഫ് കൃഷിക്കും മഞ്ഞിനെ ആശ്രയിച്ചുള്ള റാബി കൃഷിക്കും മധ്യേയുള്ള കാലയളവിലാണ് സയ്ദ് വിളകൾ കൃഷിചെയ്യുന്നത്. പഴങ്ങളും പച്ചക്കറികളും സെയ്ദ് വിളകൾക്ക് ഉദാഹരണങ്ങളാണ്.
അനുരണനം (സാഹിത്യത്തിൽ)
ശബ്ദശക്ത്യുദ്ഭവമായ വ്യംഗ്യത്തിനു വിഷയം വസ്തുവാകാം, അലങ്കാരവുമാകാം. ആകയാൽ അത് ഒരിക്കൽകൂടി പ്രഭിന്നമായിത്തീരുന്നു.
സെയ്ദ് വിള
സെയ്ദ് വിളകൾ
ഋതുവ്യത്യാസങ്ങൾക്കനുസരിച്ച് കാർഷിക വിളകളെ ഖാരിഫ്, റാബി, സെയ്ദ് എന്നിങ്ങനെ മൂന്നായി തിരിച്ചിട്ടുണ്ട്. വേനൽക്കാലത്തെ ആശ്രയിച്ചുള്ള കാർഷിക വിളകളെ പൊതുവെ സെയ്ദ് വിളകൾ എന്നുവിളിക്കുന്നു.
അവലംബം
വർഗ്ഗം:വിളകൾ വർഗ്ഗം:കൃഷിരീതികൾ വർഗ്ഗം:കൃഷി കാലങ്ങൾ വർഗ്ഗം:ഇന്ത്യയിലെ കൃഷി
1980
ഗ്രിഗോറിയൻ കാലഗണനാരീതി പ്രകാരമുള്ള, ഇരുപതാം നൂറ്റാണ്ടിലെ എൺപതാം വർഷമായിരുന്നു 1980.
അവലംബം
വർഗ്ഗം:1980 വർഗ്ഗം:വർഷങ്ങൾ
എല്ലൂറ്റി
ചിറ്റിലപ്ലാവ്‌, തലവാരി, മലന്തൊടലി എന്നെല്ലാം അറിയപ്പെടുന്ന എല്ലൂറ്റി പശ്ചിമഘട്ടത്തിലെ ഒരു തദ്ദേശവൃക്ഷമാണ്. . 28 മീറ്റർ വരെ ഉയരം വയ്ക്കുന്ന വലിയ മരം. കേരളത്തിലെ കോട്ടൂർ റിസർവ്‌ ഫോറസ്റ്റിലുള്ള അഗസ്ത്യവനത്തിലെ കാണി വർഗ്ഗക്കാരുടെ നാടൻചികിൽസാരീതിയിൽ എല്ലുപൊട്ടലുണ്ടായാൽ എല്ലൂരി മരമുപയോഗിച്ച് മരുന്നുണ്ടാക്കാറുണ്ട്. എല്ല് പൊട്ടിയാൽ എല്ലൂറ്റിയുടെ തടിയുടെ പുറത്തുള്ള മൃതമായ തൊലി നീക്കം ചെയ്തതിനുശേഷം തടി ചതച്ച്‌ വെള്ളം ചേർത്തരച്ച്‌ എല്ല് നേരെ വച്ചുകെട്ടിയശേഷം അതിനു പുറമേ പുരട്ടുകയാണു ചെയ്യുന്നത്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ
ലപാൻ-ട്യൂബ്‌സാറ്റ്
ഇന്തോനേഷ്യ നിർമ്മിച്ച ആ‍ദ്യ വീഡിയോ സർവെയ്‌ലൻസ് ഉപഗ്രഹമാണ് ലപാൻ-ട്യൂബ്‌സാറ്റ്. 5 മീറ്റർ, 200 മീറ്റർ റെസല്യൂഷനുകളിലുള്ള ക്യാമറകളാണ് ഈ ഉപഗ്രഹത്തിൽ ഘടിപ്പിച്ചിരിക്കുന്നത്.
വിക്ഷേപണം
2007 ജനുവരി 10-ന് ശ്രീഹരിക്കോട്ടയിലെ സതീഷ് ധവാൻ ശൂന്യാകാശകേന്ദ്രത്തിൽ നിന്നുമാണ് ഈ ഉപഗ്രഹം പി.എസ്.എൽ.വി.-സി. 7 എന്ന റോക്കറ്റ് മുഖേന ഭ്രമണപഥത്തിലെത്തിച്ചത്.
അവലംബം
വിഭാഗം:കൃത്രിമോപഗ്രഹങ്ങൾ
ബെൻ 10 (ടെലിവിഷൻ പരമ്പര)
കാർട്ടൂൺ നെറ്റ്വർക്ക് ആരംഭിച്ച ഒരു അനിമേഷൻ കാർട്ടൂൺ പരമ്പര. കാർട്ടൂൺ പരമ്പരകൾക്ക് പുറമെ ബെൻ 10 സിനിമകളും പുറത്തിറങ്ങിയിട്ടൂണ്ട്.
കഥ
ബെൻ എന്ന ഒരു കുട്ടിക്ക് വാച്ച് പോലുള്ള ഒരു അന്യഗ്രഹ സാധനം കിട്ടുന്നു. അത് ഉപയോഗിച്ച് അവൻ അന്യ ഗ്രഹ ജീവികളാകുന്നു. ബെൻ എന്ന കുട്ടിക്കാണ് ആ വാച്ച് കിട്ടിയത്. അവൻ വലുതാവും തോറും പുതിയ പുതിയ കഥകൾ വന്നു തുടങ്ങി. ബെൻ ടെൻ, ബെൻ ടെൻ ഏലിയൻ ഫോർസ്, ബെൻ ടെൻ അൾട്ടിമേറ്റ് ഏലിയൻ ബെൻ ടെൻ ഓംനിവേഴ്‌സ് എന്നിവയാണു പരമ്പരകൾ.
ക്ലാസിക് ബെൻടെന്നിലെ aliens
വൈൽഡ് മട്ട്, ഫോർ ആംസ്, ഗ്രേ മാറ്റർ, എക്‌സ് എൽ ആർ 8, അപ്ഗ്രേഡ്, ഡയമണ്ട് ഹെഡ്, റിപ്ജാസ്, സ്റ്റിങ്ക് ഫ്ലൈ, ഗോസ്റ്റ് ഫ്രീക്ക്/ക്യാനൻ ബോൾട്ട്, ഹീറ്റ് ബ്ളാസ്റ്റ്.
വർഗ്ഗം:അനിമേഷനുകൾ
ലോക്സ് ലാന്റ് ദ്വീപ്
വലത്ത്‌|ലഘുചിത്രം|A closer view of the island ലോക്സ് ലാന്റ് ദ്വീപ് Loks Land Island കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ദ്വീപാണ്. ഇത് ബാഫ്ഫിന്റെ ദ്വീപിന്റെ ബ്ലന്റ് പെനിൻസുലയുടെ കിഴക്കൻ അറ്റത്താണ് സ്ഥിതിചെയ്യുന്നത്. ഫ്രോബിഷെർ ഉൾക്കടലിന്റെ മുഖത്തിനടുത്തു നിലകൊള്ളുന്നു. ഇതിന്റെ വിസ്തീർണ്ണം 419 km2 ആണ്. ഇതിനു 206 km. തീരപ്രദേശമുണ്ട്. പ്രാദേശികമായി ഇന്യൂട്ടുകൾ ഇതിനെ ടകുലിഗ് ജ്വാപ് എന്നു വിളിക്കുന്നു.
ലോക്സ് ലാന്റ് ഋഡാർ പ്രതിരോധ സംവിധാനത്തിന്റെ ഭാഗമാണ്.
ബാഹ്യ ലിങ്കുകൾ
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
കെഓഫീസ്
ഒരു സ്വതന്ത്ര ഓഫീസ് സ്യൂട്ടാണ് കെഓഫീസ്. ലിനക്സ്, വിൻഡോസ്, മാക് ഓഎസ് ടെൻ പ്ലാറ്റ്ഫോമുകളിൽ ലഭ്യമായ കെഓഫീസിൽ വേഡ് പ്രൊസസർ (കെവേഡ്), സ്പ്രഡ്ഷീറ്റ് പ്രോഗ്രാം (കെസെൽസ്), പ്രസന്റേഷൻ പ്രോഗ്രാം (കെഓഫീസ് ഷോകേസ്), വെക്റ്റർ ഗ്രാഫിക്സ് പ്രോഗ്രാം (കെഓഫീസ് ആർട്ട് വർക്ക്) എന്നിവ ഉൾപ്പെടുത്തിയിട്ടുണ്ട്.
കെഡിഇ പ്ലാറ്റ്ഫോമിനെ ലക്ഷ്യമാക്കിയാണ് കെഓഫീസ് രംഗത്തെത്തിയത്. എന്നാൽ 2010ൽ ഒരു വിഭാഗം കെഡിഇ ഡെവലപ്പർമാർ കെഓഫീസ് കാലിഗ്ര ഓഫീസ് എന്ന പേരിൽ പുതുക്കിപ്പണിതിട്ടുണ്ട്.
സവിശേഷതകൾ
കെഓഫീസ് ലിനക്സ് പ്ലാറ്റ്ഫോമിനു വേണ്ടിയാണ് പുറത്തിറക്കിയത്. പതിപ്പ് രണ്ട് മുതൽ വിൻഡോസ്, മാക് ഓഎസ് ടെൻ പ്ലാറ്റ്ഫോമുകളിലും കെഓഫീസ് ലഭ്യമാണ്.
സാങ്കേതിക കാര്യങ്ങൾ
ക്യൂട്ടി ചട്ടക്കൂടും കെഡിഇ പ്ലാറ്റ്ഫോമും ഉപയോഗിച്ചാണ് കെഓഫീസ് നിർമ്മിച്ചിട്ടുള്ളത്. ഇതിലെ ഘടകങ്ങളെല്ലാം തന്നെ സ്വതന്ത്ര അനുമതിപത്രങ്ങളിൽ പുറത്തിറക്കിയതാണ്. പരമാവധി ഓപൺ ഡോക്യുമെന്റ് ഫോർമാറ്റ് ഉപയോഗിക്കുകയും ചെയ്യുന്നു. കെഡിഇ എസ്.സി നാല് മുതൽ കെഓഫീസ് കെഡിഇയിൽ നിന്ന് വേർപിരിയുകയും കെഓഫീസ് ഹോംപേജ് വഴി ഡൗൺലോഡ് ചെയ്യാൻ അവസരം നൽകുകയും ചെയ്യുന്നു.
ഫ്ലേക്ക്, പിഗ്മെന്റ് എന്നിവ പരമാവധി കെഓഫീസിൽ ഉപയോഗിച്ചിരിക്കുന്നു. പരമാവധി ബഗ്ഗുകൾ കുറക്കാനും ഉപയോക്തൃ സൗഹൃദമാക്കിത്തീർക്കാനും കെഓഫീസ് നിർമ്മാതാക്കൾ പരിശ്രമിക്കുന്നുണ്ട്. കെഓഫീസിനു വേണ്ടി ഓപൺ ഡോക്യുമെന്റ് ലൈബ്രറി നിർമ്മിക്കാനും പദ്ധതിയുണ്ട്. അതിയന്ത്രവൽകൃത പദ്ധതികൾക്കായി ഡി-ബസോ ജാവാസ്ക്രിപ്റ്റ്, പൈത്തൺ, റൂബി പോലെയുള്ള സ്ക്രിപ്റ്റിംഗ് ഭാഷകളോ ഉപയോഗിക്കാവുന്നതാണ്.
പുറത്തേക്കുള്ള കണ്ണികൾ
വർഗ്ഗം:സ്വതന്ത്ര ഓഫീസ് സ്യൂട്ട് വർഗ്ഗം:കെ.ഡി.ഇ
ജ്യോതിർലിംഗങ്ങൾ
മഹാകാലേശ്വരൻ
മഹാകാലേശ്വര ക്ഷേത്രം മദ്ധ്യപ്രദേശിലെ പുരാതന നഗരമായ അവന്തി അഥവാ ഉജ്ജെയിനിൽ സ്ഥിതി ചെയ്യുന്നു.
ഭീംശങ്കർ
ത്രിപുരാസുര വധവുമായി ബന്ധപ്പെട്ട ഈ ക്ഷേത്രം മഹാരാഷ്ട്രയിലെ പൂനക്കടുത്തുള്ള സഹ്യാദ്രി കുന്നുകളിൽ സ്ഥിതി ചെയ്യുന്നു.
ത്രയംബകേശ്വർ
മഹാരാഷ്ട്രയിലെ നാസിക്കിനടുത്താണു ഈ ക്ഷേത്രം സ്ഥിതി ചെയ്യുന്നത്. ഗോദാവരി നദി ക്ഷേത്ര പരിസരത്തു നിന്നാണു ഉദ്ഭവിക്കുന്നതു.
രാമേശ്വർ
തമിഴ്നാടിനു തെക്കേ അറ്റത്തുള്ള രാമേശ്വര ദ്വീപിൽ സ്ഥിതി ചെയ്യുന്നു. സേതുബന്ധനം ഇതിനടുത്താണു.
ഓംകാരേശ്വർ
മദ്ധ്യപ്രദേശിലെ നർമ്മദാ നദീ തീരത്തുള്ള ദ്വീപിൽ ഈ അമലേശ്വര ക്ഷേത്രം സ്ഥിതി ചെയ്യുന്നു.
വൈദ്യനാഥൻ
ജാർഖണ്ഡ് ദിയോഗാർഹിൽ ഈ പുരാതന ക്ഷേത്രം സ്ഥിതി ചെയ്യുന്നു.
മല്ലികാർജ്ജുനൻ
ആന്ധ്രാപ്രദേശിലെ കുർണൂൽ ജില്ലയിൽ കാണപ്പേടുന്ന ശ്രീ ശൈലം മല്ലികാർജ്ജുന ക്ഷേത്രം ശില്പ്പകലകൾ കൊണ്ട് പ്രസിദ്ധമാണു.
കേദാർനാഥ്
ഹിമാലയത്തിൽ മഞ്ഞിനാൽ മൂടി കാണപ്പെടുന്ന ഈ ക്ഷേത്രം വർഷത്തിൽ ആറു മാസം മാത്രമേ തറക്കുകയുള്ളു. ഉത്തരാഖണ്ഢ് സംസ്ഥാനത്ത് സ്ഥിതി ചെയ്യുന്ന ക്ഷേത്രം നിർമ്മിച്ചത് ആദി ശങ്കരാചാര്യരാണു.
വിശ്വനാഥൻ
ജ്യോതിർലിംഗ ക്ഷേത്രങ്ങളിൽ ഏറ്റവും പ്രസിദ്ധം ഈ ക്ഷേത്രമാണു. ഉത്തർപ്രദേശിലെ ബനാറസിൽ (കാശി / വാരണാസി) സ്ഥിതി ചെയ്യുന്നു.
നാഗേശ്വർ
ഗുജറാത്തിലെ ദ്വാരകക്ക് സമീപം സ്ഥിതി ചെയ്യുന്നു.
ഘൃഷ്ണേശ്വർ
മഹാരാഷ്ട്രയിലെ എല്ലോറ്ക്ക് സമീപം സ്ഥിതി ചെയ്യുന്നു. ഒന്നാം നൂറ്റാണ്ടിൽ നിർമ്മിച്ച ശിലാലിഖിതങ്ങൾ ഇവിടെ കാണാം.
ദ്വാദശ ജ്യോതിർലിംഗ സ്തോത്രം
പന്ത്രണ്ട് ജ്യോതിർലിംഗങ്ങളെക്കുറിച്ചും അവയുടെ സ്ഥാനത്തെകുറിച്ചും പ്രതിപാദിക്കുന്ന സംസ്കൃത സ്തോത്രമാണ് ദ്വാദശ ജ്യോതിർലിംഗ സ്തോത്രം. ആദിശങ്കരനാണ് ഇതിന്റെ കർത്താവ്.
ദേവനാഗിരിയിൽ:
മലയാളത്തിൽ:
അവലംബം
വർഗ്ഗം:ശിവക്ഷേത്രങ്ങൾ
ഇന്റഗ്രേറ്റഡ് ഡെവലപ്മെന്റ് എൺവയൺമെന്റ്
സോഫ്റ്റ്‌വേർ വികസനത്തിനായി കമ്പ്യൂട്ടർ പ്രോഗ്രാമർമാർക്ക് സമഗ്രമായ സൗകര്യങ്ങൾ നൽകുന്ന ഒരു സോഫ്റ്റ്‌വേർ ആപ്ലിക്കേഷനാണ് ഇന്റഗ്രേറ്റഡ് ഡെവലപ്മെന്റ് എൺവയൺമെന്റ് (IDE). ഒരു ഐഡിഇ സാധാരണയായി ഒരു സോഴ്‌സ് കോഡ് എഡിറ്റർ, ബിൽഡ് ഓട്ടോമേഷൻ ഉപകരണങ്ങൾ, ഡീബഗ്ഗർ എന്നിവ ഉൾക്കൊള്ളുന്നു. നെറ്റ്ബീൻസ്, എക്ലിപ്സ് പോലുള്ള ചില ഐഡിഇകളിൽ ആവശ്യമായ കംപൈലർ, ഇന്റർപ്രെറ്റർ അല്ലെങ്കിൽ രണ്ടും അടങ്ങിയിരിക്കുന്നു; ഷാർപ്പ് ഡെവലപ്പ്, ലാസറസ് എന്നിവ പോലുള്ള ഐഡിഇകൾക്ക് ഇവയില്ല.
ഒരു ഐ‌ഡി‌ഇയും വിശാലമായ സോഫ്റ്റ്‌വേർ‌ വികസന പരിതഃസ്ഥിതിയുടെ മറ്റ് ഭാഗങ്ങളും തമ്മിലുള്ള അതിർത്തി കൃത്യമായി നിർ‌വ്വചിച്ചിട്ടില്ല; ചിലപ്പോൾ ഒരു പതിപ്പ് നിയന്ത്രണ സംവിധാനമോ ഗ്രാഫിക്കൽ യൂസർ ഇന്റർഫേസിന്റെ (ജിയുഐ) നിർമ്മാണം ലളിതമാക്കുന്നതിനുള്ള വിവിധ ഉപകരണങ്ങളുമായി സംയോജിപ്പിച്ചിരിക്കുന്നു. പല ആധുനിക ഐ‌ഡി‌ഇകൾ‌ക്കും ക്ലാസ് ബ്രൗസർ‌, ഒബ്‌ജക്റ്റ് ബ്രൗസർ‌, ഒബ്‌ജക്റ്റ് ഓറിയെന്റഡ് സോഫ്റ്റ്‌വെയർ‌ ഡവലപ്മെന്റിനായി ഉപയോഗിക്കുന്നതിനായുള്ള ക്ലാസ് ശ്രേണി ഡയഗ്രം എന്നിവയുണ്ട്.
അവലോകനം
ഒന്നിലധികം വികസന യൂട്ടിലിറ്റികൾ ഒരുമിച്ച് ചേർക്കുന്നതിന് ആവശ്യമായ കോൺഫിഗറേഷൻ കുറയ്ക്കുക എന്നതാണ് ഐഡിഇയുടെ ഒരു ലക്ഷ്യം, പകരം അത് ഒരു ഏകീകൃത യൂണിറ്റിന്റെ അതേ കൂട്ടം കഴിവുകൾ നൽകുന്നു. സജ്ജീകരണ സമയം കുറയ്‌ക്കുന്നത് ഡവലപ്പറുടെ ഉൽ‌പാദനക്ഷമത വർദ്ധിപ്പിക്കും, പ്രത്യേകിച്ചും ഐഡിഇ ഉപയോഗിക്കാൻ പഠിക്കുന്നത് സ്വമേധയാ സമന്വയിപ്പിക്കുന്നതിനേക്കാളും വ്യക്തിഗത ഉപകരണങ്ങളെല്ലാം പഠിക്കുന്നതിനേക്കാളും വേഗതയുള്ളതുമാണ്. എല്ലാ വികസന ജോലികളുടെയും കർശനമായ സംയോജനത്തിന് സജ്ജീകരണ ടാസ്‌ക്കുകളെ സഹായിക്കുന്നതിനപ്പുറം മൊത്തത്തിലുള്ള ഉൽ‌പാദനക്ഷമത മെച്ചപ്പെടുത്താനുള്ള കഴിവുണ്ട്. ഉദാഹരണത്തിന്, കോഡ് എഡിറ്റുചെയ്യുമ്പോൾ തുടർച്ചയായി പാഴ്‌സുചെയ്യാനാകും, വാക്യഘടന പിശകുകൾ അവതരിപ്പിക്കുമ്പോൾ തൽക്ഷണ ഫീഡ്‌ബാക്ക് നൽകുന്നു. ഒരു ഐഡിഇ ഉപയോഗിച്ച് വളരെ വേഗത്തിലും എളുപ്പത്തിലും കോഡ് ഡീബഗ് ചെയ്യാൻ ഡവലപ്പർമാരെ അനുവദിക്കുന്നു.
ചില ഐഡിഇകൾ ഒരു നിർദ്ദിഷ്ട പ്രോഗ്രാമിംഗ് ഭാഷയ്‌ക്കായി സമർപ്പിച്ചിരിക്കുന്നു, ഇത് ഭാഷയുടെ പ്രോഗ്രാമിംഗ് മാതൃകകളുമായി ഏറ്റവും പൊരുത്തപ്പെടുന്ന ഒരു സവിശേഷത സെറ്റിനെ അനുവദിക്കുന്നു. എന്നിരുന്നാലും, ഒന്നിലധികം ഭാഷാ ഐഡിഇകൾ ഉണ്ട്.
അവലംബം
വർഗ്ഗം:ഇന്റഗ്രേറ്റഡ് ഡെവലപ്മെന്റ് എൺവയൺമെന്റ്
അലബാമ
അലബാമ  അമേരിക്കൻ ഐക്യനാടുകളിലെ തെക്കുകിഴക്കൻ മേഖലയിലുള്ള ഒരു സംസ്ഥാനമാണ്. തെക്ക് മെക്സിക്കൻ കടലിനോടു ചേർന്നാണ് ഈ സംസ്ഥാനത്തിന്റെ സ്ഥാനം. വടക്ക് ടെന്നിസി, തെക്ക് ഫ്ലോറിഡ, ഗൾഫ് ഓഫ് മെക്സിക്കോ എന്നിവ, കിഴക്ക് ജോർജിയ, പടിഞ്ഞാറ് മിസിസിപ്പി  എന്നിവയാണ് അലബാമയുടെ അതിരുകളും അയൽ സംസ്ഥാനങ്ങളും. 1819-ൽ ഇരുപത്തിരണ്ടാമതു സംസ്ഥാനമായാണ് അമേരിക്കൻ ഐക്യനാടുകളിൽ അംഗമായത്. മോണ്ട്ഗോമറി‍ തലസ്ഥാനമായ ഈ സംസ്ഥാനത്തിലെ ജനസംഖ്യയനുസരിച്ചുള്ള ഏറ്റവും വലിയ നഗരം ബ്രിമിങ്‌ഹാം ആണ്. കാലങ്ങളായി ഇതൊരു വ്യാവസായിക നഗരമാണ്. ഭൂവിസ്തൃതിയനുസരിച്ച് ഹണ്ട്‍സ്‍വില്ലെ ആണ് ഏറ്റവും വലിയ നഗരം. ഫ്രഞ്ച് ലൂയിസിയാനയുടെ തലസ്ഥാനമായി 1702 ൽ ഫ്രാൻസിലെ കോളനിസ്റ്റുകൾ സ്ഥാപിച്ച മോബീൽ ആണ് ഈ സംസ്ഥാനത്തിലെ ഏറ്റവും ആദ്യം സ്ഥാപിക്കപ്പെട്ട നഗരം.
മസ്കോഗിയൻ ഭാഷ സംസാരിച്ചിരുന്ന ഇവിടത്തെ നിവാസികളായിരുന്ന അലബാമ വംശജരിൽനിന്നുമാണ് ഈ സംസ്ഥാനത്തിന്റെ പേർ വന്നത്.
ഭൂവിസ്തൃതിയനുസരിച്ച് അലബാമ അമേരിക്കൻ ഐക്യനാടുകളിലെ 30 ആമത്തെ വലിയ സംസ്ഥാനവും ജനസംഖ്യയനുസരിച്ച് 24 ആം സ്ഥാനവുമാണ്. ഏരിയയിൽ 30 ാം സ്ഥാനത്തും യുഎസ് സ്റ്റേറ്റുകളിൽ 24 ആം സ്ഥാനത്തുമാണ്. ഏകദേശം 1,500 മൈൽ (2,400 കി.മീ) ഉൾനാടൻ ജലഗതാഗത മാർഗ്ഗങ്ങളുള്ള ഈ സംസ്ഥാനം ഐക്യനാടുകളിൽ ഇത്തരത്തിൽ ഏറ്റവും വലുതാണ്. അലബാമ സംസ്ഥാന പക്ഷിയുടെ പേരിനോടനുബന്ധിച്ച് യെല്ലോഹാമ്മർ എന്ന അപരനാമത്തിലും അറിയപ്പെടുന്നു. അലബാമ "ഹാർട്ട് ഓഫ് ഡിക്സീ" എന്നും കോട്ടൺ സ്റ്റേറ്റ് എന്നും അറിയപ്പെടുന്നു. സംസ്ഥാന വൃക്ഷം ലോങ് ലീഫ് പൈനും സംസ്ഥാന പുഷ്പം കാമെല്ലിയ യുമാണ്.
കാർഷിക മേഖലയെ തുടർച്ചയായി ആശ്രയിച്ചിരുന്നതു കാരണം അമേരിക്കൻ ആഭ്യന്തര യുദ്ധം മുതൽ രണ്ടാം ലോകമഹായുദ്ധം വരെയുള്ള കാലത്ത് അലബാമയ്ക്ക് മറ്റ് പല തെക്കൻ യു.എസ് സംസ്ഥാനങ്ങളേയും പോലെ സാമ്പത്തിക ബുദ്ധിമുട്ട് അനുഭവപ്പെട്ടിരുന്നു. മറ്റ് തെക്കൻ സംസ്ഥാനങ്ങളെ പോലെ, അലബാമയിലെ നിയമനിർമാതാക്കൾ നൂറ്റാണ്ടിന്റെ തുടക്കത്തിൽ ആഫ്രിക്കൻ അമേരിക്കക്കാരുടെയും ദരിദ്രരായ നിരവധി വെളുത്ത വർഗങ്ങളെയും പൌരാവകാശങ്ങൾ ഇല്ലാതാക്കിയിരുന്നു.
left|thumb|അലബാമയുടെ ഭൂപടം
അവലംബം
balya paang illa
വർഗ്ഗം:അലബാമ വർഗ്ഗം:അമേരിക്കയിലെ സംസ്ഥാനങ്ങൾ
സുഖോയ്
റഷ്യൻ തലസ്ഥാനമായ മോസ്കോയിൽ പ്രവർത്തിക്കുന്ന എയർക്രാഫ്റ്റ് നിർമ്മാണ കമ്പനിയാണ് സുഖോയ്. 1939 ൽ സുഖോയി ഡിസൈൻ ബ്യൂറോ എന്ന പേരിൽ പാവ്ൽ സുഖോയി ആണ് ഇത് സ്ഥാപിച്ചത്. മിഖോയ്ൻ, ഇലിഷിൻ, ഇർകുറ്റ്, ട്യൂപോലോവ്, യാകോവ്ലെവ് എന്നീ കമ്പനികളെ റഷ്യൻ സർക്കാർ യുണൈറ്റഡ് എയർലൈൻസ് കോർപ്പറേഷൻ എന്ന പുതിയ കമ്പനിയായി ലയിപ്പിച്ചു.
അവലംബം
വർഗ്ഗം:വിമാനനിർമ്മാണ കമ്പനികൾ
ക്ലെമൻസ് വോൺ മെറ്റർനിക്ക്
thumb|175px|right|പ്രിൻസ് മെറ്റർനിക്ക്
എങ്കിലും പിന്നീട് മെറ്റർനിക്ക് പിന്തുടർന്ന നയങ്ങൾ നെപ്പോളിയന്റെ പതനത്തിനു വഴിയൊരുക്കി. തുടർന്ന് നിലവിൽ വന്ന യൂറോപ്യൻ രാഷ്ട്രവ്യവസ്ഥ മുഖ്യമായും മെറ്റർനിക്കിന്റെ സൃഷ്ടിയായിരുന്നു. "മെറ്റർനിക്ക് വ്യവസ്ഥ" (Metternich System) എന്ന പേരുപോലും അതിനു കിട്ടി. 1848-ലെ ലിബറലെ ലിബറൽ വിപ്ലവത്തിൽ മെറ്റർനിക്ക് അധികാരഭ്രഷ്ടനായി. നെപ്പോളിയനും ബിസ്മാർക്കിനും ഒപ്പം, പത്തൊൻപതാം നൂറ്റാണ്ടിൽ യൂറോപ്യൻ രാജനീതിയെ ഏറ്റവുമധികം സ്വാധീനിച്ച മൂന്നു വ്യക്തികളിൽ ഒരാളായി അദ്ദേഹം പരിഗണിക്കപ്പെടുന്നു.
അവലംബം
വർഗ്ഗം:യൂറോപ്യൻ നയതന്ത്രജ്ഞർ
കാർടോസാറ്റ്-2
ഇന്ത്യയുടെ റിമോട്ട് സെൻസിങ് ഉപഗ്രഹശ്രേണിയിൽ പന്ത്രണ്ടാമത്തേതാണ് കാർട്ടോസാറ്റ്-2. ഒരു മീറ്ററിൽ താഴെ റെസല്യൂഷനിൽ ചിത്രങ്ങൾ പ്രദാനം ചെയ്യാൻ കഴിവുള്ള ഒരു പാൻ‌ക്രൊമാറ്റിക് ക്യാമറ കാർട്ടോസാറ്റിലുണ്ട്. 9.6 കിലോമീറ്ററാണ് ഈ ചിത്രങ്ങളുടെ വീതി (സ്വാത്ത്). സ്വതേയുള്ള പാതയിൽ നിന്ന് 45 ഡിഗ്രി വരെ ചെരിച്ച് ചിത്രങ്ങൾ എടുക്കാനും ഈ ക്യാമറ ഉപയോഗിച്ച് സാധിക്കും.
വിക്ഷേപണം
2007 ജനുവരി 10-ന് ശ്രീഹരിക്കോട്ടയിലെ സതീഷ് ധവാൻ ശൂന്യാകാശകേന്ദ്രത്തിൽ നിന്നാണ് കാർട്ടോസാറ്റ് 2 വിക്ഷേപിച്ചത്. ഐ.എസ്.ആർ.ഒ.-യുടെ പി.എസ്.എൽ.വി. സി.7 റോക്കറ്റിൽ വിക്ഷേപിച്ച് കാർട്ടോസാറ്റ് 2-ൽ നിന്നുള്ള ആദ്യചിത്രം ജനുവരി 11-ന് തന്നെ ലഭ്യമായി.
അവലംബം
വർഗ്ഗം:കൃത്രിമോപഗ്രഹങ്ങൾ
1981
ഗ്രിഗോറിയൻ കാലഗണനാരീതി പ്രകാരമുള്ള, ഇരുപതാം നൂറ്റാണ്ടിലെ എൺപത്തിയൊന്നാം വർഷമായിരുന്നു 1981.
ജനനങ്ങൾ
1981 മാർച്ച് 8 ന് മുഹമ്മദ് സഅദി പള്ളുരുത്തി ജനിച്ചത്
അവലംബം
വർഗ്ഗം:1981 വർഗ്ഗം:വർഷങ്ങൾ
ആനക്കയം പാലം
ലഘുചിത്രം|ആനക്കയം പാലം മഞ്ചേരി - പെരിന്തൽമണ്ണ റോഡിൽ ആനക്കയത്ത് കടലുണ്ടിപ്പുഴക്ക് കുറുകെയുള്ള ഒരു പാലമാണ് ആനക്കയം പാലം. മഞ്ചേരി ടൗണിനെയും പെരിന്തൽമണ്ണ ടൗണിനെയും ബന്ധിപ്പിക്കുന്ന ദൈർഘ്യം കുറഞ്ഞ റോഡ് എന്ന നിലക്ക് മഞ്ചേരി ആനക്കയം മങ്കട പെരിന്തൽമണ്ണ റോഡിന് പ്രത്യേക പ്രാധാന്യമുണ്ട്. പാലം വരുന്നതിന് മുമ്പ് കടത്തുതോണിയായിരുന്നു പുഴമുറിച്ചുകടക്കാൻ ഉപയോഗിച്ചിരുന്നത്. പാലത്തിന് അരകിലോമീറ്റർ അകലെ ഈ പ്രദേശം തോണിക്കടവ് എന്ന പേരിൽ ഇപ്പോൾ അറിയപ്പെടുന്നു. ഇവിടെ നിന്നാണ് ആനക്കയം പഞ്ചായത്തിലേക്കും മഞ്ചേരി മുനിസിപ്പാലിറ്റിയിലേക്കും ആവശ‌്യമായ കുടിവെള്ളം പമ്പുചെയ്യുന്ന വാട്ടർട്രീറ്റ്‌മെന്റ് പ്ലാന്റ് സ്ഥിതിചെയ്യുന്നത്.
നി‍ർമാണ ചരിത്രം
ലഘുചിത്രം|പമ്പ് ഹൗസ്, തോണിക്കടവ്, പാലത്തി‍ൽനിന്നുള്ള ദൃശ്യം മലപ്പുറം ജില്ല രൂപീകരിക്കുന്നതിന് മുമ്പ് പാലത്തിന് തെക്ക് വശം പാലക്കാട് ജില്ലയും വടക്കുഭാഗം കോഴിക്കോട് ജില്ലയുമായിരുന്നു. രണ്ട് പ്രദേശങ്ങൾ തമ്മിലുള്ള വ്യാപാരവിനിമയങ്ങൾക്ക് പാലം അനിവാര്യമായ ഘട്ടത്തിലാണ് അന്നത്തെ സർക്കാർ പാലം നിർമ്മാണത്തിന് മുൻകൈ എടുത്തത്, 1965 ഒക്ടോബർ 22 ന് അന്നത്തെ പബ്ലിക്ക് വർക്ക് ഡിപ്പാർട്ടുമെന്റ് സൂപ്രണ്ട് പി.വി. ജോൺ (ബി.ഇ.എം.എം. ഇ. - യു,എസ്.എ.) പാലം നിർമ്മാണത്തിന് അസ്ഥിവാരമിട്ടു, 1967 ഏപ്രിൽ ന് അന്നത്തെ പി.ഡബ്ല്യൂ.ഡി മന്ത്രിയായിരുന്ന ടി.കെ. ദിവാകരൻ പഞ്ചായത്ത്-സാമൂഹിക ചുമതലയുള്ള മന്ത്രി എം.പി.എം. അഹ്‍മദ് കുരിക്കളുടെ സാന്നിദ്ധ്യത്തിൽ നാടിന് തുറന്നുകൊടുത്തതായി പാലത്തിൽ സ്ഥാപിച്ച ഫലകത്തിൽ കാണുന്നു. പാലനി‍ർമാണവുമായി ബന്ധപ്പെട്ടുണ്ടായ ഒരു വലിയ ദുരന്തം ഇതിന്റെ നിർമ്മാണ ചരിത്രത്തിലെ ഒരു വേദനിപ്പിക്കുന്ന അധ്യായമാണ്. പാലത്തിനോടനുബന്ധിച്ചുള്ള റോഡുകൾ മണ്ണിട്ടു ഉയർത്തുന്നതിനായി ആനക്കയത്തിന് പരിസരത്ത് ഈരാമുടുക്ക് എന്ന പ്രദേശത്തെ കുന്നിൽനിന്നായിരുന്നു മണ്ണെടുത്തുകൊണ്ടിരുന്നത്. സാധാരണ പണിയായുധങ്ങളായ പിക്കാസും തൂമ്പയും മൺവെട്ടിയും ഉപയോഗിച്ച് അടിഭാഗത്ത് നിന്ന് മണ്ണെടുത്തുകൊണ്ടിരുന്ന തൊഴികളുടെ മീതെ മലയിടിഞ്ഞുവീഴുകയായിരുന്നു. ദുരന്തത്തിൽ 12 പേരാണ് മരണപ്പെട്ടത്. മരിച്ചവരുടെ കുടുംബങ്ങൾക്ക് 50 രൂപയും പരിക്കേറ്റവർക്ക് 25 രൂപയും സർക്കാർ നഷ്ടപരിഹാരം നൽകി.
അന്നത്തെ പത്രവാർത്ത
കുന്നിടിഞ്ഞു വീണു പത്തു പേർ മരണമടഞ്ഞു
മഞ്ചേരി: സെപ്റ്റംബർ 16 മഞ്ചേരിക്കടുത്ത് ഊരാമുടുക്ക് എന്ന സ്ഥലത്തു റോഡു പണിയിലേർപ്പെട്ട ആറു സ്ത്രീകളും നാല് പുരുഷന്മാരും ഒരു ക്കുന്നിടിഞ്ഞുവീണു മരണമടഞ്ഞിരിക്കുന്നു ആറുപേർക്ക് പരിക്കു പറ്റിയിട്ടുണ്ട്